HTC najavio misteriozni uređaj - Domino magazin\nHTC najavio misteriozni uređaj\nZamena za eksplodirajući Note?\nTajvanski HTC je u decembru poslao pozivnice za događaj zakazan 12. januara 2017. kada će biti predstavljen misteriozni uređaj.\nPrvenstveno je nagađano da će HTC u prvom kvartalu predstaviti čak tri uređaja, dok će jedan od njih premijerno osvanuti 12. januara i to navodno X10 kao naslednik midrange telefona X9. Kako stvari sada stoje, sva tri će uređaja ugledati svetlo dana 12. januara, a zajednički kodni naziv linije je HTC Ocean sa nastavcima Master, Smart i Note.\nKako piše International Business Times, reč je o tri varijante uređaja, odnosno maloj porodici HTC-a za 2017. Navodno, Master predstavlja novu perjanicu, odnosno naslednika HTC-a 10, Smart predstavlja pristupačniju verziju koja bi mogla odgovarati liniji Desire, dok će Note predstavljati phablet verziju.\nS obzirom na to da su HTC-ove pozivnice sadržale usamljeno slovo „U“, govorka se da će novi phablet uređaj tajvanskog proizvođača nositi ime Ultra.\nPrve informacije govore da Ultra neće imati 3,5-milimetarski ulaz, kao i da će slušalice biti povezivane putem USB Type-C porta. Uređaj sa displejom od 6 inča biće dostupan u plavoj, beloj i crnoj boji, a zamišljen je kao HTC-ova prilika da se popuni praznina koju je kreirao Samsung Galaxy Note 7.\nOno što bi još moglo krasiti liniju HTC Ocean jeste kapacitivno upravljanje, odnosno odsustvo fizičkih tastera. Takođe, kamere prisutne u uređajima linije trebalo bu da budu dobre kao one u Google Pixelu, ako ne i bolje.\nTemelj glasina o Oceanu baziran je na videu koji se nakratko pojavio na zvaničnom Twitter računu HTC-a pre nekoliko meseci, ali je brzo uklonjen.\nPrethodni članak Korporacije i države namerno šire neznanje\nSledeći članak Ovo je najdraži lopov ikada


Energyobserver - SRBIJA / Svetska banka: Rast u Srbiji 3,5% u 2018, oko 4% u 2020.\nSRBIJA / Svetska banka: Rast u Srbiji 3,5% u 2018, oko 4% u 2020.\nSvetska banka je procenila da će ekonomski rast u Srbiji dostići 3,5% u 2018. godini, a da će za dve godine biti oko 4%, navodi se u izveštaju te međunarodne finansijske institucije "Viši, ali krhki rast" objavljenom 4. oktobra. Kada je reč o regionu, ističe se da održiv i dugoročan rast Zapadnog Balkana zahteva reforme koje će stimulisati investicije i izvoz, kao i da je potrebna veća ekonomska integracija.\nU Srbiji je zahvaljujući bržem rastu stopa nezaposlenosti je do drugog kvartala 2018. godine pala na 12,5% radno sposobnog stanovništva, što je za 2,9 procentnih poena manje nego u prvom kvartalu, rečeno je na predstavljanju izveštaja Svetske banke u Beogradu.\nIstaknuto je da budžeti centralnog i opšteg nivoa vlade zabeležili suficit u prvoj polovini godine, a očekuje se da će do kraja godine biti 0,6% BDP.\nProjekcija da će srpska privreda zabeležiti rast od oko 4% u 2020. godini zavisi od dinamike strukturnih reformi i napretka po pitanju pristupanja Evropskoj uniji, procenila je Svetska banka, kao i da će, iako su u izvesnoj meri politički događaji zasenili ekonomske reforme, Srbija do kraja 2018. završiti reformu nekih od najvećih državnih preduzeća i banaka.\nViši ekonomista Svetske banke Lazar Šestović kazao je da su rast izvoza i stranih investicija u Srbiji osnova te projekcije.\n"Rast izvoza je najzdravija razvojna strategija Srbije, a dolazi i do oporavka domaće potrošnje usled povećanja zarada i penzija. Mislim da će te dve komponente u značajnoj meri da poboljšaju ekonomski rast naredne dve godine", rekao je Šestović novinarima posle predstavljanja izveštaja Svetske banke.\nPrema njegovim rečima, jedan od najvećih izazova za Srbiju je rast uvoza, a drugi je rast cena energenata, pre svega nafte.\n"Problem je što mi ne znamo šta će se na duži rok dešavati s tim faktorima rizika. Cena nafte je već blizu svog istorijskog rasta, ali se nadamo da neće dalje rasti. Takođe, kada je reč o infrastrukturnim projektima, investicije su povećane u 2018. godini, ali je neophodno da se taj snažni investicioni ciklus nastavi jer javne investicije direktno utiču na povećanje BDP", kazao je on.\nSvetska banka je ocenila da na ekonomska kretanja u Srbiji utiču regionalni politički događaji, moguće pooštravanje finansijskih uslova za tržišta u razvoju i zabrinutost za brzinu dinamike rasta u EU.\n"Stalna pretnja od prevremenih izbora u Srbiji, nedavna ostavka ministra finansija, rad na rešavanju pitanja Kosova i Metohije, otvaranje poglavlja sporije od očekivanog, nedostatak formalnog angažmana sa MMF, pogoršavanje pokazatelja koji se odnose na upravljanje i vladavinu prava u zemlji, sugerišu da je rast mogao biti i brži", navodi se u izveštaju.\nNa ekonomski rast u Srbiji, po rečima Šestovića, pozitivno utiču relativno niske kamatne stope, kao i privredni rast u čitavoj jugoistočnoj Evropi što se automatski preliva na Srbiju i njenu integrisanost u evropske tokove proizvodnje.\n"Pozitivno će uticati i najavljeno povećanje plata u javnom sektoru gde radi 700.000 ljudi. Parametri za dalje povećanje plata u Srbiji dogovoreni su u okviru programa sa MMF i to je uključeno u projekcije za budžet za 2019. godinu", kazao je on i dodao da kada je reč o potencijalnoj međunarodnoj krizi nema najave da će se to desiti u bliskoj budućnosti i da će imati direktan uticaj na kretanja u Srbiji.\nŠestović je rekao da nivo javnog duga u Srbiji konstantno opada već nekoliko godina što je posledica suficita u budžetu, ali je ukupan rast privatnih investicija i dalje nizak.\n"Brzo rastuće zemlje jugoistočne Evrope imaju privatne investicije od oko 25% BDP, dok je u Srbiji to oko 17%. Dok se taj broj ne promeni mi nećemo moći da očekujemo brži rast", kazao je Šestović i dodao da Srbija ima prosečnu zaduženost u odnosu na susedne zemlje.\nJavne investicije i potrošnja podstakli rast na Zapadnom Balkanu\nSvetska banka je u novom iyve[taju procenila da će ekonomski rast na Zapadnom Balkanu dostići 3,5% u 2018, čemu su najviše doprinele javne investicije i potrošnja.\nU Albaniji, Bosni i Hercegovini, Kosovu, Makedoniji, Crnoj Gori i Srbiji projektovani rast varira od 2,5 do 4%.\nIako zaposlenost beleži rast u pet od šest zemalja regiona, 91.400 novih radnih mesta otvorenih od jula 2017. do jula 2018. značajno je manje od 214.000 , koliko ih je otvoreno prethodne godine. Najveći broj novih radnih mesta otvoren je u industrijskom sektoru i sektoru usluga, ističe se u izveštaju Svetske banke za Zapadni Balkan.\n"U regionu smo svedoci rasta koji je podstaknut javnim investicijama i potrošnjom, a u zemljama u kojima je došlo do povećanja privatnih investicija, došlo je i do bržeg rasta. Rast privatnih investicija i izvoza obezbeđuje održivost rasta", izjavila je regionalna direktorka Svetske banke za Zapadni Balkan Linda van Gelder.\nU izveštaju Svetske banke se navodi da u većini zemalja Zapadnog Balkana visok i rastući javni dug nosi sa sobom fiskalne i eksterne neravnoteže, što projekcije čini osetljivim na promene troškova finansiranja ukoliko bi se smanjila finansijska tržišta.\n"Stoga, održivi dugoročan rast zahteva reforme u svakoj zemlji koje će stimulisati investicije i izvoz", preporuka je Svetske banke za zemlje Zapadnog Balkana, kao i veća ekonomska integracija u cilju promovisanja većeg, održivog rasta i podsticanja otvaranja novih radnih mesta.\nPotrebna je, takođe, kako ocenjuju stručnjaci Svetske banke, i veća integracija zemalja Zapadnog Balkana "usredsređena na investicije, mobilnost i digitalnu integraciju kako bi se ubrzao rast, prevazišla mala i fragmentisana domaća tržišta i osigurala dugoročna ekonomska stabilnost".\n04.10.2018 · SRBIJA / EKONOMIJA / INVESTICIJE


Srbiju volimo - "Licidersko srce" - dečiji festival\nMeđunarodni dečiji festival folklora „Licidersko srce“, u organizaciji Udruženja građana „ERA“, će se sedmi put održati od 17. do 21. avgusta 2015. godine u Užicu, Zlatiboru, Bajinoj Bašti, Požegi i Višegradu – Republika Srpska, BiH. Na festivalu će učešće uzeti 29 folklornih ansambala iz 9 zemalja, preko 800 dece uzrasta od 8 do 15 godina iz Srbije i inostranstva: Tajvana, Ukrajine, Bugarske, Republike Srpske, Italije, Gruzije, Slovačke i Makedonije.\nSvečano otvaranje festivala je 17. avgusta na gradskom trgu u Užicu uz posebno osmišljen program nakon defilea svih ansambala. Otvaranju će i ove godine prisustvovati veliki broj medija i gosti među kojima i diplomatski predstavnici zemalja učesnica.\nPored osnovnog, folklornog programa, i ove godine se organizuju i prateći sadržaji – izložba narodnih nošnji zemalja učesnica i edukativni seminar „Deca – čuvari tradicije“, folklorne igraonice, upoznavanje starih zanata, posete turističkim destinacijama, istorijskim i kulturnim znamenitostima i na svim lokacijama na kojima se festival održava – Humanitarna akcija „Licidersko srce – deci“.\nVinogradarstvo u Srbiji je procvalo u doba Nemanjića, i to najviše u Metohiji, međutim stagnira pod osmanskom i austrougarskom vlašću, da bi se ponovo povratilo oslobođenjem Srbije. Istorija srpskog vinarstva duža je od 1000 godina – od začetaka srpske države u 8. i 9. veku, a naročito za vladavine dinastije Nemanjića, od 11. ...\nANA - žena Stefana Nemanje,puna ...


Zapadni Balkan prošao pola puta ka integraciji tržišta struje\nZapadnobalkanski samit 12. jula u Trstu u Italiji mogao bi da podigne svest o tome koliko je važno pokrenuti regionalno tržište električne energije i da se ispune obaveze i država članica Evropske unije i šest zemalja regiona, kažu u Sekretarijatu Energetske zajednice.\nIzveštaj o monitoringu za struju u zapadnobalkanskoj šestorci (WB6) beleži da su vlade preuzele odgovornost da povežu tržište (market coupling) na osnovu memoranduma o razumevanju potpisanog u Beču 27. aprila prošle godine. Samit na kome je inicijativa pokrenuta održan je u austrijskoj prestonici u avgustu 2015. godine. Srbija i Crna Gora su najviše napredovale, prešavši po skoro 70 odsto puta u implementaciji takozvanih mekih mera (soft measures). Albanija i Bosna i Hercegovina se bliže polovini, dok se Kosovo i Makedonija primiču nivou od dve petine.\nPrepreke po zemljama\nPolovina puta je pređena na ukupnom nivou, ali po zemljama ponaosob napredak je komplikovaniji i zavisi od poteza vlasti, dodaje se u dokumentu. BiH i Makedonija još nisu usvojile zakone prilagođene Trećem energetskom paketu EU. „U slučaju Albanije, vlada te zemlje tek treba da usvoji odluke neophodne da se promeni Zakon o sektoru struje i da se primeni tržišni model. Napore Kosova da razvije tržište ograničava neprimenjivanje sporazuma operatera sistema prenosa Kosova i Srbije… te čekanje na integraciju tržišta s Albanijom“, naveo je sekretarijat. Crna Gora je jedina država gde se ne očekuju veće prepreke.\nNapori za balansiranje\nVlade regiona su se dogovorile da će sastaviti sporazume o povezivanju tržišta otvorene za sve operatere berzi struje u grupi WB6 i okolnim zemljama. Koordinisan put integracije u regionalno tržište za balansiranje je drugi zadatak, a tiče se domaćih operatera sistema prenosa (TSO). Uvođenje očitavanja neto debalansa u regionu jedan je od ključnih elemenata prekograničnog balansiranja, navedeno je u izveštaju. Konačno, sporazum svih operatera sistema je potreban za regionalno koordinisano obračunavanje raspoloživog kapaciteta, dodao je sekretarijat.\nTagovi: električna energija, Energetska zajednica, Treći energetski paket EU, TSO, WB6\nPočetna » Vesti » Električna energija » Zapadni Balkan prošao pola puta ka integraciji tržišta struje


EXIT fondacija pokreće uređenje dela Petrovaradinske tvrđave – Explore Novi Sad\nHomeExplore vestiEXIT fondacija pokreće uređenje dela Petrovaradinske tvrđave\nPetrovaradinska tvrđava kao kulturno-istorijski spomenik od nacionalne važnosti i jedna od najatraktivnijih turističkih destinacija u regionu počinje da dobija novi izgled.\nEXIT fondacija pokrenula je uređenje dela Petrovaradinske tvrđave na “Hornverku”, a prva faza radova, koja obuhvata rekonstrukciju Opservatorije, tj. objekta Male stražare, već je počela u saradnji sa kompanijom NIS, uz podršku Grada Novog Sada i Zavoda za zaštitu spomenika kulture Novog Sada. Opservatorija se nalazi u neposrednoj blizini Komunikacione kapije, na samom prilazu Hornverku. Ovaj deo najvećeg utvrđenja u našoj zemlji predstavlja važan objekat od kulturnog značaja, čijom će se obnovom doprineti ponudi celokupnog kompleksa Petrovaradinske tvrđave, kao i turističkoj ponudi Novog Sada.\nMisija EXIT fondacije je da unapredi i sačuva Petrovaradinsku tvrđavu, kao najznačajniji istorijski, kulturni i turistički objekat Novog Sada. Predsednik UO EXIT fondacije, Ivan Petrović, smatra da je jedan od osnovnih zadataka Exitove društvene odgovornosti briga o Petrovaradinskoj tvrđavi: “EXIT godinama unazad radi na promociji Tvrđave u cilju njenog postavljanja kao istaknute kulturno-istorijske turističke destinacije u Evropi. Aktuelni radovi samo su jedan u nizu koraka koji će u narednom periodu biti preduzeti da simbol Novog Sada i EXIT festivala dobije novi sjaj.”\nPartner Exit fondacije na ovom projektu je Naftna industrija Srbije, koja kroz program “Zajednici zajedno” doprinosi unapređenju života u 12 gradova i opština u kojima posluje kompanija. NIS kao višegodišnji saradnik Exit fondacije, podrškom projekata poput obnove Petrovaradinske tvrđave, želi da doprinese očuvanju i obnovi kulturno-istorijskog nasleđa Novog Sada. U isto vreme, ulaganjem u održive projekte, kompanija doprinosi poboljšanju kvaliteta života zajednice u kojima posluje, kao i promociji istinskih vrednosti.\nDirektor Zavoda za zaštitu spomenika kulture Novog Sada, Mr Siniša Jokić, napomenuo je da se sveobuhvatni konzervatorsko-restauratorski radovi na obnovi Male stražare na Hornverku Petrovaradinske tvrđave rade prema projektu koji je izradio Zavod za zaštitu spomenika kulture Grada Novog Sada: “Projekat je prvenstveno predvideo sanaciju krova i fasada, ali i uređenje enterijera, kao i neposredne okoline popravkom trotoara i odvoda atmosferske vode. Stražara je jedna od tri ukupno sačuvane u okviru granica ovog kulturnog dobra, te je njena obnova utoliko značajnija za Petrovaradinsku tvrđavu.”\nPromocija romana dr Neleta Karajlića „Solunska 28“


Vučić: Nisam dobio poziv za Putinovu inauguraciju | Srbija News | Al Jazeera\nPredsjednik Srbije će 7. maja, na dan Putinove inauguracije, biti u zvaničnom posjetu Ankari (Tanjug)\nPredsednik Srbije Aleksandar Vučić potvrdio je da još nije dobio pozivnicu za inauguraciju ruskog predsednika Vladimira Putina, ali da možda dobije poziv za dan ili dva.\nPrimetio je, međutim, da je malo lidera u svetu, izuzev turskog predsednika Rejepa Tayyipa Erdogana, koji su, poput njega, imali toliko sastanaka sa Putinom.\nVučić je rekao novinarima u Beogradu i da ne vidi ništa sporno u tome što je predsednik Republike Srpske Milorad Dodik pozvan na Putinovu inauguraciju, a on nije, dodajući da je Srbija nezavisna zemlja.\n“Izbor Srbije je njen put ka EU i njeno prijateljstvo sa Rusijom, Kinom i Turskom i da nikome ne dozvoli da se u to meša. I da ne uvede sankcije Ruskoj Federaciji. Izbor Srbije je da bude vojno neutralna”, rekao je Vučić, kod Stambol kapije u Beogradu, odakle je ispratio četvoro biciklista iz Srbije i Turske koji kreću put Istanbula povodom predstojeće Vučićeve posete Turskoj.\nNaime, kako je ranije saopšteno, Vučić će 7. maja, za kada je zakazana Putinova inauguracija, biti u zvaničnoj poseti Ankari, gde će boraviti na poziv turskog predsednika Recepa Tayyipa Erdogana.\nSusret je, kako je medijima rečeno u kabinetu predsednika Srbije, zakazan pre nekoliko meseci.\nNavode da bi jedan od razloga mogao da bude Vučićev odnos sa nemačkom kancelarkom Angelom Merkel, sa kojom se samo u proteklih mesec dana video dva puta i tom prilikom izjavio da će se sa njom konsultovati oko rešenja kosovskog pitanja.\nKao drugi razlog pominje se raniji ruski zahtev da pripadnici Rusko-srpskog humanitarnog centra u Nišu dobiju diplomatski status, zbog čega su SAD javno izrazile zabrinutost.\nAvioni će biti opremljeni navođenim raketama ‘zrak-zrak’ i radarima koji otkrivaju ciljeve na udaljenostima i do 150 kilometara.


Nova religija modernog čoveka: Crna kutija koja se hrani njegovim podacima (video) - Sputnjik Srbija\n17:20 28.09.2019 (osveženo 17:30 28.09.2019) Preuzmite kraći link\nOd prvih „Android“ i „iOS“ telefona deli nas nešto više od deset godina, dok se u tehnološkom smislu čini kao da su prošle decenije. Slobodno tržište slobodno je onoliko koliko trenutno dominantnima odgovara, a to potvrđuju i sankcije SAD prema kineskoj kompaniji „Huavei“, koje se odnose na zabranu korišćenja „Gugl“ servisa na operativnom sistemu „Android“.\nŠta se promenilo na tržištu mobilnih telefona na dizajnerskom i tehnološkom nivou u prethodnoj deceniji? Kako će tržišni rat oblikovati budućnost prodaje „Huavei“ telefona i treba li to da zabrine postojeće korisnike? Kakvi nam se uređaji spremaju u budućnosti?\nO ovoj temi u emisiji „Tehnogram“ govore Ivan Jelić, direktor za proizvode i razvoj „B92.net“ i jedan od autora „B92 Tehnopolis podkasta“, i Radomir Marković, IT stručnjak i direktor kompanije „Tag Media“.\nTehnologija nas je naučila da je, kao i vatra, dobar sluga, ali zao gospodar. Da li je čovek počeo da robuje tržištu pametnih uređaja, ili smo postali sluge veštačke inteligencije i tehnologije, koja „vredno“ uči na našem korisničkom iskustvu. Tehnološka revolucija ne dešava se svaki dan, a revolucija koja je promenila jedan ekosistem pametnih telefona, i u dizajnerskom i u tehnološkom smislu, bila je početak proizvodnje prvog „ajfona“ 2007. godine.\n„To je bila prekretnica, kada su proizvođači odlučili da problematici korišćenja telefona priđu na drugi način, onako kako bi to trebalo da bude, dok su pre toga pametni telefoni bili mali kompjuteri, relativno teški za korišćenje, skupi i nisu ni pokušavali da uđu u šire narodne mase“, kaže Ivan Jelić.\nDvanaest godina, koliko postoje pametni telefoni, u tehnološkom smislu se čini skoro kao ceo vek: tastaturu su zamenili ekrani, a pozive i poruke, kao primarne uloge nekadašnjih mobilnih uređaja, kod pametnih telefona zamenile su aplikacije.\n„Kada posmatramo danas aparate i kako su izgledali prvi mobilni telefoni — vidi se revolucija u pristupu korišćenja, jer tu je došlo do potpuno novog dizajna; mnogi ljudi su i to tada odbacivali, nisu želeli da pređu brzo na telefone koji nemaju tastaturu“, kaže Radomir Marković.\nStatistika se može posmatrati i kao bikini: mnogo pokazuje, ali se ništa ne vidi. Današnji proizvođači mobilnih telefona tvrde da svi imaju rast u prodaji, ali da li je to baš moguće?\n„Po nekim istraživanjima, ’Huavei‘ je imao najbrži rast u udelu tržišta pametnih uređaja, i u nekom trenutku se skoro izjednačio sa ’Samsungom‘. Međutim, podaci za 2019. godinu govore da su se izdvojili ’Samsung‘, ’Epl‘ i ’Sjaomi‘“, kaže Radomir i dodaje da će se pozicija „Huaveija“ tek definisati, s obzirom da je trend porasta, koji je postojao i delovao nezaustavljivo, počeo da se usporava.\nOni su mnogima promenili živote: Počelo je pre 12 godina, a čini se kao da je prošao vek - u tehnološkom smislu\n„Najprodavaniji pojedinačni uređaj bio je ’ajfon 10R‘, ali to su sve podaci u koje mi donekle treba da verujemo, ali da — definitvno je ta borba između ’Huaveija‘ i ’Samsunga‘ bila interesantna“, kaže Jelić.\nČari slobodnog tržišta\nSloboda i privatnost su možda i najskuplje reči modernog sveta, u kome dominira tehnologija, ali kada se u igru umeša profit i kada doskorašnji neprikosnoveni lideri na tržištu osete opasnost od konkurencije, onda se ne preza ni od sankcija. Bilo je pitanje vremena kada će se politička nadmetanja između SAD i Kine pretvoriti u trgovinske ratove. Slutnja da se nešto iza brda valja je počela krajem prošle godine, nakon hapšenja ćerke direktora „Huaveija“ u Kanadi, po poternici iz SAD, a kulminirala je sankcijama SAD prema kineskom gigantu u maju ove godine.\n„’Huavei‘ je jedina, od mnogih kineskih kompanija koje se bave mobilnim telefonima, koja je stavljena sa strane, i samo njoj se zabranio pristup ’Guglovim‘ servisima i raznim drugim bitnim softverima, kao i razvoju čipova i drugih komponenti“, kaže Radomir Marković.\n„Huavei“ će se suočiti sa onim što je do sada bio deo njihovih „loših snova“, a to je „Android“ bez servisa kompanije „Gugl“ van Kine — bez aplikacija „Gmail“, Jutjub, „Maps“, „Drajv“, pa čak i bez internet pretraživača „Gugl hroma“.\n„’Guglu‘ nije u interesu da se pojavi treći ekosistem, mislim da su tu interesi politički i da se ’Huavei‘ koristi kao sredstvo u igrama moći, jer, što se tiče bezbednosti, ’Huavei‘ telefoni su na ’Gugl‘ listi bezbednih uređaja za korišćenje“, napominje Jelić.\nPametni telefoni, kojima verujemo, danas su mini „crne kutije“, koje se „hrane“ našim podacima. Nezahvalno je predvideti čak i blisku budućnost u ovom segmentu, kada se ima u vidu brzina razvitka tehnologije. Da li će tehnologija, pametni telefoni i internet, koji iza njih stoji, zaista postati okrutni gospodar naših podataka, ili korisni sluga — ostaje da se vidi u godinama koje dolaze.


Vučić je obavestio Bajdena o ekonomskim reformama koje je Srbija sprovela, i o procesu evrointegracija i naglasio da je Srbiji u tome potrebna podrška SAD. „Bajden je naglasio da je uspeh Srbije veoma važan za SAD i da je Srbija ključna za stabilnost celog regiona Zapadnog Balkana, istakavši da će Evropska unija biti potpuna kada Srbija postane njena članica“, navedeno je u saopštenju. Američki potpredsednik je posle sastanka, koji je trajao više od pola sata, pozdravio ekonomske reforme srpske Vlade i istakao da od uspeha reformi u Srbiji zavisi i uspeh celog regiona. On je pozitivno ocenio i zakonske reforme, i borbu protiv korupcije.Tema razgovora dva zvaničnika bile su i investicije američkih kompanija i investiciona klima u Srbiji, kao i regionalna stabilnost i saradnja u oblasti energetike.\n„Veliki interes američkih kompanija da ulažu u Srbiji pokazuje da smo na dobrom putu“, rekao je Vučić posle sastanka sa Bajednom i istakao da su politika srpske Vlade i ekonomske reforme naišli „na najširu podršku“ potpredsednika SAD.Tema razgovora dvojice zvaničnika bio je i slučaj braće Bitići.


NASTAVLJA SE RAT SAOPĆENJIMA! SBB: Nesposobni Zvizdić nije u stanju prevesti odgovore na Upitnik Evropske komisije; SDA: Ne može se SBB ponašati kao opozicija - GlobalCir\nNastavlja se rat saopćenjima između koalicionih partnera SDA i SBB-a. Dok SBB za zastoj u reformama krivi isključivo nesposobnog Zvizdića i njegovu ‘ekipu’, iz SDA upozoravaju ovu stranku da će biti odgovorna ako dođe do blokade institucija.\nZvizdić nije u stanju prevesti odgovore na Upitnik Evropske komisije, a kamoli provesti prijeko potrebne reforme\nPrilikom rasprave o davanju saglasnosti za ratifikaciju međunarodnih ugovora na jučerašnoj sjednici Predstavničkog doma PSBiH, poslanici nekoliko stranaka (BPS, DF…) postavili su niz legitimnih pitanja koja se tiču sporazuma o zaduženju u iznosu od 150 miliona KM, čiji je predlagač Predsjedništvo BiH, saopćeno je iz Press Centra SBB-a.\n– Kako sjednici nije prisustvovao niti jedan predstavnik predlagača, kao ni predsjedavajući Vijeća ministara Denis Zvizdić, niko nije mogao dati odgovore na osnovna pitanja izabranih predstavnika građana koja su se ticala kontrole potrošnje tih pozajmljenih sredstava. Predstavnički dom je potom većinom glasova tražio da se rasprava ne vodi dok se ne osigura prisustvo predlagača ili ovlaštenog predstavnika, a s ciljem pribavljanja odgovora na ta i slična pitanja. Ignorisanje državnog parlamenta od strane Denisa Zvizdića, uključujući neprisustvovanje sjednicama, odbijanje postupanja po zaključcima ovog doma građana, te njegova nesposobnost da osigura čak i većinu Kluba SDA za ključne zakone, doveli su do situacije u kojoj Zvizdić nije u stanju prevesti odgovore na Upitnik Evropske komisije, a kamoli provesti prijeko potrebne reforme.\nSama činjenica da se na jučerašnjoj sjednici Predstavničkog doma našao samo jedan zakon Vijeća ministara BiH, a čak četiri zakona pojedinačnih poslanika, ukazuje da je Vijeće ministara BiH već odavno brod čijeg nesposobnog kormilara SDA na sve načine pokušava sačuvati pa makar i nasukali Bosnu i Hercegovinu. Kao stranka koja je dobila šansu da prvi put od 2006. godine ponudi bošnjačkog kandidata za predsjedavajućeg Vijeća ministara BiH, SDA ima primarnu odgovornost da prepozna sve greške i propuste Denisa Zvizdića, te da ponudi zamjenu. Svako odugovlačenje dodatno usporava reformski put Bosne i Hercegovine na ogromnu štetu naših građana – saopćeno je iz Press Centra SBB-a.\n“Za blokadu institucija bit će odgovoran Fahrudin Radončić i SBB”!\nNeprihvatljivo je da se SBB ponaša kao opozicija a da istovremeno obnaša brojne funkcije izvršne vlasti, navodi se u saopćenju SDA.\n“Na jučerašnjoj sjednici Predstavničkog doma PS BiH pokazana je sva pogubnost neprincipijelne politike koju vodi SBB. Na bespotreban zahtjev predstavnika SBB-a jučer je odloženo usvajanje važnih dokumenata za BiH i na taj način je nanesena šteta našoj zemlji i njenoj ekonomiji“, navodi se u saopćenju.\nSDA dalje navodi da SBB nema pravo da formalno bude u sastavu koalicije i da na taj način popunjava brojne funkcije na svim nivoima u BiH, a da se u stvarnosti ponaša kao opozicija, da destabilizira rad Vijeća ministara BiH i blokira usvajanje važnih dokumenata.\n“Ukoliko se nastave ovako ponašati, sva odgovornost za blokadu rada državnih institucija će biti na SBB-u“, navodi se na kraju saopćenja SDA.


Tanjug 26. oktobra 2019. 11:10\nBANJALUKA – Predsednica Republike Srpske Željka Cvijanović izjavila je da je do pre pola godine smatrala da treba da se da doprinos procesu formiranja vlasti na nivou BiH, ali da više ne razmišlja tako, jer je videla da RS može da funkcioniše samostalno i da može bez BiH.\nOna je u intervjuu za Glas plus dodala da postoji određena šteta po RS zato što su zaustavljeni neki projekti, prenosi RTRS.\n„Smatram da će sve to ojačati Republiku Srpsku i da će ovo neformiranje vlasti (BiH) ojačati svest naših građana da smo kadri i da možemo sami, da znamo ko smo i šta smo i da ne damo da nam se to dira. Hoćemo da živimo zajedno, ali nećemo i ne damo da nam se bilo šta nameće, jer ni mi nikome ništa ne namećemo“, rekla je Cvijanovićeva.\nKao odgovorne za zastoj u procesu formiranja vlasti na nivou BiH, ona je označila bošnjačke Stranke demokratske akcije (SDA) i predstavnike RS koji su izgubili izbore i sede u foteljama bez ikakvog političkog legitimiteta.\n„Naravno, ne želim od odgovornosti da izuzmem ni međunarodnu zajednicu, jer je neko nasavetovao SDA da se ponaša tako kako se ponaša“, zaključila je predsednica RS.\nPrema njenim rečima, formiranje vlasti (BiH) više nije politička tema, jer je dobila dokaz da RS može i bez toga.\n„To namerno rade u Sarajevu sa ciljem da svetu pokažu da BiH ne može da funkcioniše i traže da bude potpuno centralizovana zato što je mrze ovakvu kakva je, jer mrze Republiku Srpsku, entitete, kantone“, rekla je Cvijanovićeva.


Putin pobeđuje diplomatijom, a ne cipelom - Sputnjik Srbija\n20:22 20 Januar 2020\nPutin pobeđuje diplomatijom, a ne cipelom\n08:07 26.09.2015 (osveženo 16:19 05.10.2015) Preuzmite kraći link\nJačanje ruskih vojnih snaga u Siriji omogućilo je predsedniku Rusije Vladimiru Putinu da „promeni imidž“ i da se od „izroda“ pretvori u „sivu eminenciju“, piše „Fajnenšel tajms“.\nKako navodi list, uz pomoć „sirijskog gambita“ predsednik Rusije je pokazao da je spreman da na Generalnoj skupštini Ujedinjenih nacija napravi „ozbiljan diplomatski korak“, a ne da udara cipelom po stolu u stilu Hruščova.\n© AFP 2019 / RIA NOVOSTI/MIKHAIL KLIMENTYEV\nO čemu će Putin govoriti u Ujedinjenim nacijama\nRetko kom svetskom lideru uspeva da svoje obraćanje Generalnoj skupštini Ujedinjenih nacija zaodene takvom intrigom, kako je to učinio Vladimir Putin, piše novinar „Fajnenšel tajmsa“ Nil Bikli. Nastup ruskog predsednika zakazan za ponedeljak, prvi posle deset godina, pretvorio se u „iznenađujući preokret“, navodi list.\nMoskva je potvrdila putovanje Putina u Njujork krajem jula. Tada su zapadne diplomate bile uverene da ruski lider, „izolovan zbog mešanja u unutrašnje poslove Ukrajine“, najverovatnije ništa neće moći da predloži osim uobičajene oštre antiameričke tirade, navodi se u članku.\n„Ipak, nedavno povećavanje ruskog vojnog prisustva u Siriji navelo je na misao o tome da gospodin Putin ne planira da lupa cipelom po stolu u stilu Nikite Hruščova, nego da izvede ozbiljan diplomatski korak. Suština ovog koraka glasi: Rusija predlaže da pomogne, i čak da na sebe preuzme vodeću ulogu u borbi s ’Islamskom državom Iraka i Levanta‘“, piše „Fajnenšel tajms“.\nOvaj predlog oslanja se na „činjenice s mesta događaja“, odnosno na prisustvo „dva tuceta lovaca i druge vojne tehnike“ koje je Rusija nedavno rasporedila u Siriji. Niz zapadnih diplomata, kao i ruski mediji su čak pretpostavili da će Moskva, možda, uoči nastupanja Vladimira Putina na Generalnoj skupštini Ujedinjenih nacija na sirijskoj teritoriji izvesti nekoliko avionskih napada kako bi pojačala poziciju ruskog predsednika.\nPovećavanje vojnih snaga u Siriji, smatra list, dalo je Putinu mogućnost da donekle promeni svoj imidž i da se „od izroda pretvori u sivu eminenciju“ i da ponovo pokaže da je Rusija „igrač na svetskoj sceni“.\n„Koliko god da su SAD probirljive u vezi s namerama gospodina Putina, on je takođe postao neko koga Vašington ne može da ignoriše“, naglašava „Fajnenšel tajms“. Kao potvrdu za to list navodi činjenicu da je američki predsednik Barak Obama pristao na lični susret s Vladimirom Putinom, za kojim je „tako žudeo“ ruski lider.\nPutin želi da primora SAD da priznaju da je Rusija ravnopravni igrač u Siriji. I ovde je reč kako o borbi s Islamskom državom, tako i o budućnosti političkog rešavanja sirijskog sukoba, smatra list.\n„Moguće je, kako to obično biva s ruskim liderom, da njegov korak u vezi sa Sirijom takođe obiluje rizicima — počev od opasnosti slučajnih sukoba sa snagama SAD, a zaključno s tim da ruska armija može da bude uvučena u taj sukob na svoju štetu. Upravo to se dogodilo sa sovjetskom vojskom u Avganistanu osamdesetih godina. Ali ovaj korak takođe može potencijalno da posluži nekim ciljevima i da Rusiji donese raznovrsne rezultate“, naglašava „Fajnenšel tajms“.\ngovor, diplomatija, Generalna skupština UN, Islamska država, Nikita Hruščov, Vladimir Putin, Rusija, Irak, Sirija, SAD, Ukrajina\n20:11Zelenski saopštio zbog čega bi podneo ostavku


Netflix testira Ultra pretplatu u Evropi | PC Press\nNetflix testira Ultra pretplatu u Evropi\nNetflix će, kako se izveštava, testirati nov „Ultra“ nivo pretplate koji bi povećao mesečnu cenu koja je čak i veća od sadašnje 13,99 evra za „Premium“ opciju, prema izveštaju TuttoAndroid-a, koji je prvi put uočio novi plan preko CNET-a.\nPrema TuttoAndroid-u, novi paket će koštati 16,99 evra (i verovatno 16,99 dolara u SAD) i ponudiće do četiri istovremena 4K strima, što će korisnici Netflix-a koji pomno prate primetiti da je već ponuđeno u jeftinijem regularnom premijum paketu. Do sada se pretplata na ovaj streaming servis mogla dobiti po mesečnoj ceni od 7,99 evra (Basic), 10,99 evra (Standard) ili pak 13,99 evra (Premium).\nNa osnovu izveštaja TuttoAndroid-a, čini se da Netflix testira više verzija svoje linije paketa gde bi Ultra nivo mogao da dobije dostupnosti sadržaja u HDR-u kako bi se razlikovao od Premium nivoa (koji bi onda izgubio funkciju), ili bi Premium nivo sa četiri istovremena strima pao na samo dva. CordCutting portal je takođe uočio novi plan testiranja u Nemačkoj i Italiji, sa oznakama od 16,99 i 19,99 evra, što ukazuje na to da Netflix testira i cene za novi plan.\nNetflix je potvrdio CNET-u da zaista testiraju Ultra nivo pretplate. PR kompanije rekao je da „u ovom slučaju testiramo nešto drugačije tačke i karakteristike kako bismo bolje razumeli na koji način potrošači vrednuju Netflix.“ Pored toga, predstavnik Netflix-a je naglasio da „neće svi videti ovaj test i da možda nikada nećemo ponuditi specifične cena ili karakteristike uključene u ovaj test.“ Dakle, ako Ultra nivo pretplate ikada izađe na svetlost dana, moguće je da neće izgledati kao sada.\nŠto se tiče Netflix-a u Srbiji, nismo primetili nov paket pretplate, a cene za osnovne pakete se razlikuju od pomenutih. Razlika se vidi kod Standard paketa koji je u Srbiji 9,99 evra i Premium koji je 11,99 evra. Takođe, ponuda programa u Srbiji se razlikuje od one koju imaju ostali korisnici ovog striming servisa.\nIpak, korisnici koji su se opredelili da dobiju apsolutno najviše od svoje Netflix pretplate, možda bi trebalo da se pripreme na plaćanje nešto veće sume za to u bliskoj budućnosti, ili makar oni koji su iz određenih delova Evrope.\nTagovi: Evropa, Italija, nemačka, Netflix, pretplata, test, Testiranje, Ultra\n← Doba podvodnih robota\nSenzor otiska prsta koji meri i temperaturu →


Adidas muške patike za trčanje KAPTIR 2.0 M H00277 cena, cene Srbija, prodaja Beograd Novi Sad Niš\nAdidas muške patike za trčanje KAPTIR 2.0 M H00277 cene\ncena 9.719,00 din | prodavnica (1)\nTrenutno nemamo slike za Adidas muške patike za trčanje KAPTIR 2.0 M H00277\ncena od 10.349,00 din\ncena od 10.079,00 din\nEPonuda nije internet prodavnica već Vam omogućava da brzo i lako nađete Adidas muške patike za trčanje KAPTIR 2.0 M H00277 po najjeftinijoj ceni. Naš cilj je da kupci budu što bolje informisani o ponudi Adidas muške patike za trčanje KAPTIR 2.0 M H00277 na tržištu Srbije. Vrlo lako nalazite željeni proizvod za kategoriju Muške patike cene, ne morate da lutate od sajta do sajta za Adidas Muške patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas muške patike za trčanje KAPTIR 2.0 M H00277 sa PRODAVCEM. EPonuda ne može da garantuje potpunu tačnost specifikacije i slika za Adidas muške patike za trčanje KAPTIR 2.0 M H00277. Pre kupovine, podatke za Adidas muške patike za trčanje KAPTIR 2.0 M H00277 proverite na sajtu PROIZVOĐAČA.


16. May 2022. 23:22\nInstitut za javno zdravstvo Republike Srpske pripremio je preporuke za skraćivanje izolacije i karantina i očekuje da ih narednih dana odobre nadležne institucije, izjavila je epidemiolog u ovom institutu Jela Aćimović.\nOna je navela da će skraćivanje izolacije i karantina biti onoliko koliko je moguće u ovom momentu.\n"Moramo se prilagoditi situaciji kakva je sada, sa velikim brojem oboljelih i nemogućnošću da uopšte rade i da se održe svi sektori, od zdravstvenog pa nadalje. Dakle, moramo naći kompromis između ta dva načina posmatranja situacije", rekla je Aćimovićeva za RTRS.\nOna je dodala da će preporuke biti objavljene kada ih odobre nadležne institucije.\nIz Instituta za javno zdravstvo poručuju da je epidemiološka situacija u Republici Srpskoj nepovoljna s obzirom na eksplozivno širenje virusa korona, da testova ima dovoljno, ali da je razlog čekanja na testiranje ograničenost kapaciteta laboratorije koja obrađuje uzorke.\nSvi kapaciteti su angažovani na maksimumu, pa je samo u danima vikenda obrađeno 1.300 uzoraka, kažu u Institutu.\nPodsjetimo, Aćimovićeva je ranijeza "Nezavisne" rekla da je preporuka Instituta za javno zdravstvo RS je da se u narednih 14 dana ograniče okupljanja, rekla je Jela Aćimović,\nPodaci ažurirani: 16. May 2022. 21:00


COVID /Otvorena još dva drive-in punkta za testiranje / Radio Sarajevo\nCOVID / Otvorena još dva drive-in punkta za testiranje\n19. 03. 2021. u 13:12:00\nKrizni štab Kantona Sarajevo u saradnji sa JU Dom zdravlja Kantona Sarajevo otvorio je još dva drive-in punkta za testiranje pacijenata sa sumnjom na koronavirus. Novi drive-in punktovi nalaze se na teritoriji Općine Ilidža, odnosno Semizovcu.\nNa ovaj način zdravstvena usluga koja se odnosi na borbu protiv koronavirusa u Kantonu Sarajevo, dodatno je unaprijeđena s obzirom na činjenicu da postojeći drive-in punktovi u Općini Centar kod Mosta Suade i Olge, te na području Općine Novi Grad bilježe veliki dnevni pritisak i frekvenciju vozila.\nTakođer počinje se radom i Call centar za psihološko savjetovalište i pomoć građanima koji imaju potrebu za ovom vrstom zdravstvene usluge koja je nastala kao posljedica višemjesečnog teškog stanja izazvanog pandemijom COVID-19.\nTagovi: drive-in punkt testiranje Ilidža Semizovac Novi Grad Općina Centar COVID-19 pandemija Call centar Krizni štab KS Dom zdravlja KS\nKS / Važno za građane: Počinje sa radom Call centar za psihološku pomoć\n! / Na drive-in punktovima u Sarajevu ponovo gužve: Ovakva situacija je danas


Podkast “Pod kapicom“: Dejan Jovović (VIDEO) - Vaterpolo vesti\nPočetna » Video » Podkast “Pod kapicom“: Dejan Jovović (VIDEO)\nPodkast “Pod kapicom“: Dejan Jovović (VIDEO)\nTrener Novog Beograda, Dejan Jovović, bio je gost u 77. epizodi podkasta „Pod kapicom“.\nJovović je bogatoj trenerskoj karijeri vodio Partizan, sa kojim je osvojio LEN trofej, zatim Crvenu zvezdu, Radnički, Galatasaraj, Vuljagmeni i mnoge druge evropske klubove. Bio je i selektor omladinske selekcije Srbije, koja je bila dva puta prvak Evrope, a takođe je bio drugi trener seniorskog nacionalnog tima, kada je 2006. godine u Beogradu osvojena titula prvaka Evrope. Predvodio je žensku reprezentaciju Srbije na Evropskom prvenstvu u Barseloni 2018. godine, a u prethodnim godinama je bio trener Al Ahlija.\nNa kraju sezone se vratio u Srbiju i pojačao je stručni tim Novog Beograda. Nedavno, kada je Vladimir Vujasinović podneo ostavku, postavljen je za trenera prve ekipe i čini se da je klub sa velikim ambicijama zaigrao nešto bolje posle rezultatske krize početkom godine.\nOznakeDejan Jovović Podkast Pod kapicom


Alumina ide putem razvoja: Kreirana tri nova proizvoda – ASinfo Portal\nPrilagođavajući se zahtjevima kupaca i pritom odolijevajući izazovima koje poslovanje u izmijenjenim okolnostima pandemije nosi, tim stručnjaka zvorničke kompanije “Alumina” kreirao je tri nova proizvoda, kojima je upotpunjena aktuelna paleta proizvoda.\nOvako proširen proizvodni program “Alumine” nastao je kao plod uspješne saradnje inženjerskog kadra, prije svega iz sektora Razvoj i Proizvodnje, a do kraja poslovne godine, prema najavama ovog poslovnog giganta Srpske, on bi trebalo da bude nadograđen i sa tri dodatna proizvoda.\nTime bi ukupan broj novih proizvoda prerastao prošlogodišnji, a kompanija “Alumina” još jednom opravdala lidersku poziciju među najuspješnijim fabrikama u zemlji, ali i regionu.\n„Riječ je o proizvodima iz oblasti sušenih i mljevenih hidrata. Kompanija je do sada imala razvijenu paletu proizvoda u ovoj oblasti u smislu mljevenja i klasiranja hidrata, a ova grupa proizvoda trebalo bi da doda jednu novu operaciju namješavanja, koja bi proizvodu omogućila jednu dodatnu karakteristiku u smislu raspodjele veličine čestica“, rekao je dr Radislav Filipović, pomoćnik direktora za strategiju, razvoj i tržište „Alumine“.\nMenadžment kompanije već je preduzeo aktivnosti kako bi se nabavila oprema za buduću proizvodnu liniju, te se njeno dopremanje očekuje se već tokom aprila. Istovremeno, radi se i na osvajanju potencijalnih tržišta za ovu grupu proizvoda.\n„Kada se radi o plasmanu ovih proizvoda zasada nam je tržište ograničeno na prostor Bliskog istoka i primjena je u oblasti keramike. Najviše se primjenjuje kao punilac u određenim keramičkim elementima za specijalne elemente u hemijskim laboratorijama i druge keramičke elemente u oblasti građevinarstva“, ističe dr Filipović.\nIz kompanije naglašavaju da je razvoj novih proizvoda u kontinuitetu, težnja ka postizanju visokog kvaliteta pružanja usluga prema kupcima, kao i sam kvalitet proizvoda stavke koju kompaniju „Alumina“ čine prepoznatljivom na tržištu.\n„Mi u kontinuitetu radimo na razvoju novih proizvoda i u toku prošle godine smo komercijalizovali pet novih proizvoda. Kako bismo održali kontinuitet sa sličnim aktivnostima smo nastavili i ove godine. Zasada u fazi komercijalizacije ova tri nova proizvoda, a očekivati je još najmanje tri nova do kraja godine. Novih proizvoda će sigurno biti, ali smo sada malo promijenili smjer razvoja. Nastavili smo aktivnosti na razvoju specijalnih vrsta zeolita, tako da bi ostali proizvodi trebalo da budu u ovoj oblasti. Riječ je o specijalnim vrstama zeolita, silka gelova, a nastavićemo i sa kontinuitetom kada je u pitanju i oblast finoprecipitiranih hidrata. Startovali smo i sa određenim aktivnostima u vezi sa proizvodnjom korunda, koje su bile privremeno obustavljene zbog efekta pandemije, što nas je malo ograničilo u smislu investiranja u razvojni program“, najavio je Filipović.\n„Moramo se pohvaliti da smo uspjeli u cjelini da sačuvamo svoju prodajnu mrežu, održimo kontinuitet, kako u smislu kvaliteta proizvoda, tako i u smislu kvalitetne usluge isporuke materijala, da nismo izgubili nijednog kupca, već naprotiv da smo proširili našu listu kupaca. Prošle godine smo imali osam novih kupaca, što zahvaljujući novim vrstama proizvoda, što postojećoj paleti proizvoda. Isto tako, početak ove godine nam ukazuje da imamo i dalje pozitivan trend u smislu povećanja broja kupaca i proširenja oblasti gdje se primjenjuju naši proizvodi. Zasigurno „Alumina“ ide putem razvoja, kako u smislu razvoja novih proizvoda, tako i u smislu razvoja tržišta“, zaključuje Filipović.\nDobri poslovni rezultati “Alumine” u prvom tromjesečju\nVladimir Krstić, finansijski direktor: “ALUMINA” REDOVNO IZMIRUJE SVOJE OBAVEZE ( video )


U KARANTINE NA KOZARI SMJEŠTAJU SE I LICA UPUĆENA SA GRANIČNIH PRELAZA - Infoprijedor\nLokalne vijesti U KARANTINE NA KOZARI SMJEŠTAJU SE I LICA UPUĆENA SA GRANIČNIH PRELAZA\nU KARANTINE NA KOZARI SMJEŠTAJU SE I LICA UPUĆENA SA GRANIČNIH PRELAZA\nGradonačelnik Prijedora Milenko Đaković izjavio je danas da će karantini na Kozari služiti i za smještaj lica koja prođu zdravstvene procedure u karantinima na graničnim prelazima i koja po odluci Republičkog štaba budu upućena u karantine u svojim lokalnim zajednicama.\nĐaković je pojasnio da su karantini prvobitno bili predviđeni za one koji krše odluke o izolaciji, ali da je funkcija karantina u jedinicama lokalne samouprave sada proširena odlukama Republičkog štaba koje grad Prijedor u cijelosti poštuje.\nPrema njegovim riječima, u planinarskom domu na Mrakovici smješteno je jedno lice koje je kršilo odluku o izolaciji i taj karantin raspolaže sa oko 30 kreveta i juče je bio dostupniji za transport, te je zato on izabran za prvu lokaciju, dok je naredni karantin, planinarski dom Kotlovača, bio slabije pristupačan zbog snijega visine oko 40 centimetara.\n“Najprije popunjavamo Mrakovicu, pa potom ćemo Kotlovaču, jer se očekuje dalji priliv sa granica”, rekao je Đaković novinarima u Prijedoru nakon sjednice Štaba za vanredne situacije.\nOn je dodao da je pravilnik o radu karantina propisao Republički štab, a da je Gradski štab danas oformio tim za upravljanje karantinima kojeg čine predstavnici Doma zdravlja, Policijske uprave i Civilne zaštite, napominjući da će karantine nadzirati policija i zdravstveni radnici.\n“Procjena je da je narednih deset do 15 dana najkritičniji period i ja molim građane, uključujući one kojima je istekla mjera zdravstvenog nadzora, da i dalje ostanu disciplinovani jer su samo disciplina, uz sve dosadašnje mjere, doveli do toga da nemamo novozaraženih”, poručio je Đaković.\nOn je ocijenio da je situacija pod kontrolom jer građani sve više poštuju mjere, da se za sva pitanja koja imaju lica starija od 65 godina očekuju odgovori sa republičkog nivoa i da je apel svima da se maksimalno odgovorno ponašaju i narednih 15 dana najveće očekivane neizvjesnosti.\nZa 14.00 časova Đaković je najavio sastanak sa privrednicima radi eventualnog angažmana u hitnim nabavkama koje prevazilaze kapacitete gradskih i republičkih okvira.\n“Najhitnija je potreba bolnice i soba za izolaciju bolesnih jer za tendere nemamo vremena, a moramo biti spremni za blisku budućnost”, dodao je Đaković.\nU Prijedoru je i dalje samo jedno lice pozitivno, 964 je u izolaciji, a 26 izašlo iz zdravstvenog nadzora.\nPrethodni članakPoljoprivredne apoteke dobro snabdjevene\nSljedeći članakNovi spisak osoba koje su prekršile mjere kućne izolacije


Unikatna Toyota u kojoj će se voziti novi japanski car | Visoko.co.ba\nNaslovnica Auto Unikatna Toyo...\nCar Naruhito voziće se u ovom luksuznom kabrioletu tokom ceremonije krunisanja 22. oktobra.\nPredviđeno je da se car Naruhito u ovom automobilu vozi na raznim svečanim događajima, uključujući i Olimpijske igre u Tokiju 2020. Kada se ne bude koristio, carski Century biće parkiran u jednoj od palata – u Kjotu ili Tokiju.\nU odnosu na standardnu limuzinu, Century kabrio ima sklopivi krov (koji će uglavnom biti spušten tokom vožnje) i nešto drugačiji dizajn zadnjeg dijela. Zadnja sjedišta, u kojima će biti Naruhito, izdugnuta su za 40 mm u odnosu na prednja, kako bi car bio vidljiviji tokom vožnje.\nKako je najavljeno, Century kabrio debitovaće na ceremoniji 22. oktobra tokom, a Naruhito će se u njemu voziti ulicama Tokija, trasom dužine 4,6 km do palate Akasaka.\nČlanak prijeVIDEO / FTV o uspjehu Visočana na Balkanskom prvenstvu: Medalje Sajre i Fahrudina pod budnim nadzorom Edina Kajevića\nSljedeći članakDaimler prestao razvijati motore s unutrašnjim sagorijevanjem, fokus na električnim vozilima


Krivična prijava osumnjičenima za krađu 13 tona žitarica sa barži | podunavlje.info\nSMEDEREVO, 22. februar 2019 – Smederevska policija je, po nalogu Osnovnog javnog tužilaštva u ovom gradu, podnela krivičnu prijavu u redovnom postupku protiv dvojice muškaraca iz Smedereva, starosti 25 i 30 godina, zbog postojanja osnova sumnje da su izvršili tri krivična dela teške krađe.\nKako je saopšteno, sumnja se da su njih dvojica, u noći između 14. i 15. februara, zatim 18. i 19. februara, kao i 19. i 20. februara ove godine, sa barži jedne inostrane kompanije koje su bile usidrene na Dunavu kod Ribarskog naselja u Smederevu, u više navrata, ukrali oko tri tone kukuruza i 10 tona pšenice, ukupne vrednosti oko 250.000 dinara.\nOni su, kako se sumnja, svojim čamcima više puta dolazili do barži, a potom uklanjali plombe sa poklopaca tovarnog , odakle su kukuruz i pšenicu prebacivali u čamce. Nakon toga su robu prevozili do obale, gde su je pakovali u džakove, radi dalje prodaje, navodi se u saopštenju policije.\nBeogradski mediji su ranije objavili da su lopovi, za poslednjih sedam dana, sa barži u Staroj luci u Smederevu, u četiri prijavljena slučaja, ukrali oko 40 tona žitarica, a navodno su samo za jednu noć odneli oko 30 tona.\nKao prenose mediji, šleperi su bili usidreni kod Smederevske tvrđave, na nekoliko stotina metara od patrole policije koja dežura u luci 24 sata, a sva četiri slučaja krađe prijavljena su policiji koja sprovodi istragu.\nPrema istim navodima, krađe na Dunavu najčešće se dešavaju u vodama od Velikog Gradišta uzvodno, pogotovo oko Grocke, Dubovca i Smedereva. Najviše se krade gorivo, ugalj, žitariceo. Vrednost ukradene robe, prema procenama koje prenosi mediji, iznosi oko 3,5 miliona evra godišnje.\nGranična policija stacionirana je u Velikom Gradištu, a Policijska uprava Smederevo u svom sektoru se stara o bezbednosti na delu međunarodnog plovnog puta, upravo zbog rečnih krađa. Rečnu policiju je Smederevo dobilo 2015. godine, kada je zaplenjeno desetak tona ukradene robe.\nLuka Smederevo jedna je od najvećih utovarno-istovarnih luka na Dunavu. Nezvanično, ovde godišnje pristane oko 5000 teretnih brodova.


Kuprešak: Podrška opštine privrednom razvoju - INFORMACIJA JE KAPITAL - Capital.ba\nKuprešak: Podrška opštine privrednom razvoju\n22. mar. 2013. 09:28 Objavljeno u PRIVREDA\nKOTOR-VAROŠ, Administrativna služba Kotor-Varoša u posljednjih nekoliko godina napravila je veliki iskorak kada je riječ o promociji investicionih mogućnosti, izjavila je v.d. načelnika opštinskog Odjeljenja za privredu i društvene djelatnosti Vanja Kuprešak.\nKuprešakova je potvrdila da je izrađen katalog ponuda za investitore u kojem se nalaze informacije o objektima i zemljištu u opštinskom vlasništvu, kao i objektima i zemljištu koji su u ponudi, a nalaze se u privatnom vlasništvu.\nOna je dodala da zemljište koje je u vlasništvu opštine zainteresovani investitori mogu da dobiju za veoma kratko vrijeme i po veoma povoljnim cijenama.\n“Investitorima je omogućeno da naknade za građevinske dozvole plaćaju u ratama, i to na pet godina bez kamata”, istakla je Kuprešak.\nPrema njenim riječima, opština Kotor-Varoš ima stimulativnu politiku u vidu izdvajanja direktnih podsticaja za različite projekte u oblasti privrednog razvoja i zapošljavanja.\n“Tu su i podsticajna sredstva Vlade Republike Srpske, koja se svake godine dodjeljuju izvozno orijentisanim preduzećima sa područja kotorvaroške opštine”, rekla je Kuprešakova.\nOna je napomenula da opština Kotor-Varoš razvojnu šansu vidi u razvoju poljoprivrede, drvoprerađivačke i kožarsko-prerađivačke industrije, malog i srednjeg preduzetništva, kao i razvoju turizma. Srna\nKljučne riječi: investitori, kotor varos, podsticaji, vanja kupersak\nOpština Kotor-Varoš stimuliše poljoprivrednu proizvodnju\nU opštini Kotor-Varoš podsticaje dobila 64 poljoprivrednika\nVučanović: Povoljan ambijent za strane investicije\nPregovori sa investitorima\nSvakodnevni kontakti sa investitorima\nCilj opštine Kotor-Varoš unapređenje kožarske, mašinske i drvoprerađivačke industrije


Ferejdž: Ništa od "Sjedinjenih Evropskih Država"\nLider britanske antievropske Partije za nezavisnost Velike Britanije Najdžel Ferejdž predvidio je da će podjele između bogatih i siromašnih uništiti monetarnu uniju i san o "Sjedinjenim Evropskim Državama".\n"Živim u Evropi, koja je evrom podijeljena na sjever i jug. Sjeverni dio živi dosta dobro, dok jug tone u siromaštvo. Sada je očigledno da neće biti sna o 'Sjedinjenim Evropskim Državama' i neizbježno je da će članice napustiti Uniju", rekao je Ferejdž.\nFerejdž se nalazi u Švajcarskoj kako bi održao govor pod nazivom "Ukleti evro" pred članovima stranke "Akcija za nezavisnu i neutralnu Švajcarsku", koja je saveznik najvećoj partiji u toj zemlji SVP.\nPočetkom ove godine, glasači u Švajcarskoj odobrili su prijedlog SVP-a za uvođenje kvota na broj imigranata iz EU.\nPartija za nezavisnost Velike Britanije se zalaže za izlazak Britanije iz EU i okončanje imigracione politike takozvanih otvorenih vrata. Ova stranka nema poslanika u britanskom parlamentu, ali u Evropskom parlamentu zauzima 24 od britanskih 73 mjesta.


KULEN VOJNOVIĆ KUZMIN | Hrana i Piće\nPošaljite email za KULEN VOJNOVIĆ\n022 664 367\n064 2805 218\n063 554 407\nDOMAĆI MESNI PROIZVODI VRHUNSKOG KVALITETA - DOMAĆI KULEN, DOMAĆA KOBASICA, DOMAĆA SLANINA ...\nPorodično gazdinstvo VOJNOVIĆ\nKada se pozivamo na domaći proizvod moramo biti svesni da njegov kvalitet treba da bude na najvišem nivou. Nekada su domaćinstva izrađujući prozvode za sopstvene potrebe, birala najkvalitetnije sastojke i to je ono što ih razlikuje od savremenih industrijskih proizvoda. Želeći da sačuvamo tradiciju i jedinstveni kvalitet, mi smo odlučili da se pridružimo onom manjem broju proizvođača kojima je stalo do toga.\nNaša tradicija ovakvog poslovanja počinje osamdesetih godina kao porodičan posao, koji je brojao četiri člana, vremenom i sticanjem dodatnog iskustva uz usavršavanje širili smo paletu proizvoda i podizali na viši nivo. Danas možemo da se pohvalimo kako brojem članova porodice, tako i mnoštvom priznanja i nagrada od kojih su nam najvažniji naši verni kupci.\nPosebno moramo da istaknemo proizvod po kom se prepoznajemo a to je sremski kulen. Naš cilj je da našu trpezu preselimo u Vaš dom.\nDomaći mesni proizvodi vrhunskog kvaliteta\nVOJNOVIĆI na takmičenju u završnoj fazi za najbolju Srpsku kobasicu\nUkupno 12 predstavnika domaće mesne industrije, od velikih kompanija do poljoprivrednih gazdinstava, učestvuje u prvom takmičenju Privredne komore Srbije za izbor najbolje srpske kobasice. Na javni poziv PKS za Odabir najbolje srpske kobasice prijavile su se kompanije „Topola“, „Neoplanta“, „Carnex“, „Juhor“, „Zlatiborac“, „Gombit“, AD „Bačka“, zemljoradničke zadruge „Budućnost“ i „Trlić“, SUTR „DUKAT“ iz Pirota, kao i poljoprivredna gazdinstva Sava Graorac iz Kovilja i Nenad Vojnović iz Kuzmina.\nCilj takmičenja je unapređenje konkurentnosti i prepoznatljivosti domaćih proizvođača i proizvoda sa dodatom vrednošću i izgradnja brenda „srpska kobasica“. Proizvod „srpska kobasica“ standardno se proizvodi u Srbiji, pripada grupi barenih kobasica, u skladu sa važećim propisom o kvalitetu proizvoda od mesa, ali do sada nije registrovan ni zaštićen u Zavodu za intelektualnu svojinu. Uz veliku konkurenciju na tržištu, neophodno je unaprediti prepoznatljivost kvalitetnog domaćeg proizvoda, što je i osnovni cilj čitave akcije, objašnjavaju organizatori takmičenja.\nVOJNOVIĆI na XVIII Sremskoj kulenijadi u Erdeviku\nOsnovna ideja Sremske kulenijade je promocija najvrednijeg i najatraktivnijeg proizvoda od svinjskog mesa – kulena. Učesnici manifestacije imali su aktivnosti takmičarskog tipa, a za posetioce je bio bogat kulturno-umetničkim program. Na manifestaciji učestvuje preko 150 izlagača: proizvođača kulena, vina, rakije, meda... a manifestaciju poseti više od 7.000 ljudi iz zemlje i regiona.\nVojnovići Kulenijada Kuzmin 2017\nNa održanoj Sremskoj kulenijadi u Kuzminu porodično gazdinstvo Vojnović osvojilo je skromno 1 mesto. To je ono po čemu se mi prepoznajemo, jer kupci znaju zašto!\nVojnovići u emisiji Farma\nVojnovići u emisiji Znanje imanje\nVojnovići u emisiji Biram selo


GRAĐANIMA DOSTUPNE SVE INFORMACIJE O JAVNIM NABAVKAMA | SRNA\nBANjALUKA, 23. SEPTEMBRA /SRNA/ - Sve informacije u vezi sa sprovedenim javnim nabavkama medicinske i zaštitne opreme u uslovima vanrednog stanja, za funkcionisanje zdravstvenog sistema i zaštitu zdravlja stanovništva, objavljene javno i na taj način dostupne svim građanima, saopšteno je iz Biroa Vlade Republike Srpske za odnose s javnošću.\n"Vlada Srpske na čelu sa premijerom Radovanom Viškovićem i Republički štab za vanredne situacije, kontinuirano su ulagali napor i obezbijedili sredstva za nabavku neophodne medicinske i zaštitne opreme, dok su nadležne istitucije - Fond zdravstvenog osiguranja i Institut za javno zdravstvo, sprovodile postupak javne nabavke u skladu sa zakonskim procedurama", navodi se u saopštenju.\nPovodom izjava poslanika PDP-a Igora Crnatka, iz Biroa Vlade Srpske za odnose s javnošću navode da su detaljne informacije o svim sprovedenim javnim nabavkama po ovom pitanju javno objavljene na internet stranicama Fonda zdravstvenog osiguranja Republike Srpske, Instituta za javno zdravstvo, kao i na portalu za javne nabavke /e-Nabavke/.\nU saopštenju se dodaje da su i svi zaključci koje je Republički štab za vanredne situacije donosio po pitanju nabavke medicinske i zaštitne opreme javno dostupni na portalu Vlade Republike Srpske.\nIz Biroa navode da je zainteresovanim građanima, kao i narodnim poslanicima, na internet stranicama navedenih institucija, omogućen uvid u sve informacije koje se odnose na javne nabavke medicinske i zaštitne opreme.\nCrnadak je juče na sjednici Narodne skupštine Srpske rekao da je od Vlade Republike Srpske dobio odgovor da Republički štab za vanredne situacije nije sprovodio postupke javnih nabavki, već da je zaključcima obavezivao resorna ministarstva i druge institucije za sprovođenje postupka predmetnih nabavki.


utorak, 17. novembar 2015. 11:29\nČekamo struju iz zajedničkih slapova\nIzgradnja tri hidroelektrane na Drini ostaje najveći energetski plan Srbije i Bosne i Hercegovine. Investicije su vredne 870 miliona evra, a pogon će imati snagu 320 megavata.\nponedeljak, 16. novembar 2015. 19:59\npetak, 13. novembar 2015. 18:42\nVrtići u štrajku od 20. novembra\nSаmostаlni sindikаt predškolskog vаspitаnjа i obrаzovаnjа Srbije nаjаvio je danas da će u petak, 20. novembra vaspitači početi štrajk, jer Vlаdа nije predvidelа povećаnje zаrаdа i jednokrаtnu pomoć zа rаdnike predškolskih ustаnovа Srbije. Kako se navodi u sapštenju, protest će organizovati u 11 sati ispred zgrade Vlade Srbije i trajaće ; sve dok premijer Aleksаndаr Vučić, ne primi predstаvnike Sindikаtа nа rаzgovor.\nsreda, 11. novembar 2015. 18:50\nsreda, 11. novembar 2015. 09:08\nKaratisti ljubovijske Drine postigli su odlične rezultate na Drugom kvalifikacionom turniru za Pojedinačno prvenstvo Srbije u katama, borbama i sparingu. Na turniru čiji je domaćin bio KK Petoletka karatisti iz Ljubovije su osvojili čak 40 medalja - 17 zlatnih, 13 srebrnih i 10 bronzanih. Na turniru je učestvovalo preko 320 takmičara iz 23 kluba a Drina je nastupila sa 25 takmičara.\nutorak, 10. novembar 2015. 11:55\nŠta su vlade Srbije i BiH dogovorile u Sarajevu\nNa nedavno održanoj sednici Veća ministara Bosne i Hercegovine i Vlade Republike Srbije, razmatrajući aktivnosti u oblasti energetike, dogovorene su dalje aktivnosti na izgradnji elektroenergetske interkonekcije - 110 kV dalekovoda Ljubovija-Bratunac.\nponedeljak, 09. novembar 2015. 19:32\nMikro stanovi sve popularniji u Srbiji\nPošto je stanje na tržištu nekretnina u Srbiji prilično obamrlo, dovitljivi vlasnici su shvatili da trebaju da se prilagode potražnji i platežnoj sposobnosti građana. Mali stanovi su uvek bili traženija roba, i mnogo lakše se prodaju. Takozvani mikro stanovi od desetak kvadratnih metara imaju sve što je potrebno jednoj osobi.\nNovi most na reci Ljuboviđi…\nU poplavama 2014. godine porušen je most na reci Ljuboviđi u Ljuboviji, nakon čega je…\nVrtići u štrajku od 20…\nSаmostаlni sindikаt predškolskog vаspitаnjа i obrаzovаnjа Srbije nаjаvio je danas da će u petak, 20…


Zakonska pomoć teško obolelima na čekanju jer je predlaže opozicija | Insajder TV - Više od vesti\nZakonska pomoć teško obolelima na čekanju jer je predlaže opozicija\nPoslanici vladajuće većine u Skupštini Srbije, po pravilu, odbijaju svaku inicijativu predstavnika opozicije, pa čak i one koje se odnose na pomoć teško obolelima i drugim osetljivim kategorijama stanovništva.\nPoslednji primer je to što skupštinska većina već godinu dana odbija čak i da stavi na dnevni red predlog poslanice Nove stranke Marinike Tepić da se poveća fond za lečenje dece u inostranstvu, dok je ranije Narodna skupština odbila i predloge poslanika Demokratske stranke Dušana Milisavljevića o tome da oboleli od karcinoma ne mogu da dobiju otkaz ili da se roditeljima bolesne dece plati odsustvo sa posla.\nPoslanik Dušan Milisavljević smatra da je problem već godinama taj što poslanici više gledaju šta misli šef poslaničke grupe iz koje dolaze, nego oni sami.\n„Moj stav je da narodni poslanici treba da budu birani pod imenom i prezimenom jer jedino tako imaju odgovornost prema građanima koji ih biraju. U ogromnom procentu ne samo u ovom sazivu, već i u ranijim sazivima, narodnim poslanicima je važnije šta misli šef poslaničkog kluba ili šta misli trenutno stranka iz koje se oni dolazi. Kada bi se poslanici birali imenom i prezimenom mnogo bi više vodili računa ko i šta priča i radi, a manje bi se gledalo ko je iz koje stranke“, kaže Milisavljević za Insajder.\nPoslanica Marinika Tepić, osim sveopšteg bojkota vladajuće stranke prema predlozima opozicije, kao razlog neprihvatanja njenog, ali i ostalih sličnih predloga, vidi to što vladajuća stranka ne želi da se uopšte o tome raspravlja kako se ne bi postavljala pitanja na koji način se taj novac ranije trošio.\n„Skoro godinu i po dana predlažem da se raspravlja o promenama Zakona o igrama na sreću da se umesto pet odsto od poreza i taksi od igara na sreću izdvaja 25 odsto za lečenje stanja i oboljenja koji se ne mogu uspešno lečiti u Srbiji. Ovaj predlog, međutim, odbija se apriori. Odbija se čak da se povede i rasprava na ovu temu. Ali oni, po mojoj oceni, neće ni raspravu o tome jer kada otvorite raspravu onda biste videli gde se to i na koji način trošilo do sada. Bojim se da je to veći problem za raspravu nego sama namera da se u ove svrhe izdvoji deo sredstava“, navodi Marinika Tepić za Insajder.\nOna dodaje i da je upravo rasprava neophodna kako bi se utvrdilo da li postoji dovoljno novca.\n„Možda moj predlog nije najbolje rešenje. Nemam problem, ali hajde da razgovaramo na ove teme. Ukoliko neko unutar rasprave i zaključi da novac za to postoji i da ga ima dovoljno, kako je onda moguće da građani ne znaju za tu mogućnost i leče se raznoraznim sms akcijama i humanitarnim koncertima“, navodi Tepić i dodaje da ona pozdravlja svaku humanitarnu empatiju koja se treba negovati.\nNakon predlaganja u dva mandata, usvojen Zojin zakon\nNakon višegodišnjeg predlaganja sa jedne strane i odbijanja sa druge, poslanici Skupštine Srbije početkom 2015. usvojili su "Zojin zakon" koji omogućava bolji tretman dece obolele od teških retkih bolesti. Zakon su inicirali roditelji Zoje Mirosavljević, devojčice preminule od Batenove bolesti, a predlog u skupštinsku proceduru uputio je upravo poslanik Dušan Milisavljević.\nNa pitanje kako je kao opozicioni poslanik ipak uspeo da izdejstvuje usvajanje Zojinog zakona, Milisavljević navodi da je na zakonu insistirano u čak dva mandata, ali da je na kraju ipak donet.\n„Mislim da je Zojin zakon došao kao jedna opšte društvena potreba uz zahteve javnosti, i novinara i udruženja i uticajnih ljudi poput glumaca, pisaca… U suštini radilo se u dobrom sistemskom zakonu za čije donošenje se javnost prosto založila, a ja sam pristojno ukazao da to nije problem Dušana Milisavljevića, već je to problem ljudi koji imaju decu koja boluju do retkih bolesti. I mislim da, kada radite u interesu građana, kada ne politizujete određenu temu ili određeni zakon i kada javnost to vidi, možete da otvorite i ta takoreći neotvorena vrata trenutno vladajućih koalicionih stranaka“ , dodaje Milisavljević.\nUdaljivanje nasilnika iz porodice i ranije predlagano, usvojeno tek na predlog Vlade\nProšle godine Skupština Srbije usvojila je Zakon o sprečavanju nasilja u porodici koji je između ostalog predvideo da se nasilnik izbaci iz kuće.\nDušan Milisavljević podseća da je 90 odsto usvojenog zakonskog rešenja ustvari inicijativa Autonomnog ženskog centra koju je on u prošlom sazivu predlagao, ali je predlog bio odbijen.\n„Na kraju smo došli do toga da je u junu prošle godine to izglasano, ali na predlog Vlade, što je isto u redu jer je za građane najvažnije da je ovaj zakon usvojen“ , dodaje Milisavljević.


Transferi | BeliOrlovi.rs\nArhiva za kategoriju: Transferi\nKolarov u Sitiju do 2018.\t13. juna 2014 - 09:49|Aleksandar Kolarov, Championship (Engleska), Srbi u Evropi, Transferi|Ostavite komentar Reprezentativac Srbije i prvotimac engleskog šampiona, produžio je ugovor sa Mančester sitijem do leta 2018.\nPremijerligasi zapeli za mladog Nastasica!\t28. avgusta 2012 - 12:03|Matija Nastasić, Srbi u Evropi, Transferi Fudbalera 2012, Zanimljivo|Ostavite komentar Na samo nekoliko dana do kraja prelaznog roka velikani iz Premijer lige ušli su u veliku borbu za potpis mladog defanzivca reprezentacije Srbije i fudbalera Fiorentine, Matije Nastasića.\nZigic na korak od Majorke\t17. avgusta 2012 - 11:39|Nikola Žigić, Premijer Liga (Engleska), Primera liga, Srbi u Evropi, Transferi Fudbalera 2012|Ostavite komentar Bivši napadač Crvene zvezde pregovora sa Majorkom i postoje veliki izgledi da se posle dve godine vrati u Španiju.\nObrni, okreni – Krasic ostaje u Juventusu\t30. jula 2012 - 15:37|Miloš Krasić, Serija A, Srbi u Evropi, Transferi, Transferi Fudbalera 2012|Ostavite komentar Transfer saga Miloša Krasića mogla bi da se okonča tamo gde je i nastala – u Juventusu. Situacija oko Simonea Pepea i manjak fudbalera moglo bi Krasiću da omogući opstanak u torinskom klubu.


Serija A: Milan pao na Siciliji, Lacio održava korak VIDEO - Naslovi.net vesti\nSerija A: Milan pao na Siciliji, Lacio održava korak VIDEO\nS media subota, 19. mart 2011.\nU prvim utakmicama 30. kola Serije A, Lacio je kao domaćin savladao Ćezenu sa 1:0, dok je Milan poražen od Palerma istim rezultatom.Lacio je već u 2. minutu došao do prednosti golom Zaratea. Lauro je u 62. minutu imao najbolju šansu za izjednačenje, ali se nije snašao u šesnaestercu domaćina. Domaći su mogli i do ubedljive prednosti preko Matuzalema i Brokija... »\nSerija A: Zarate posle tri meseca!\nSportal.rs subota, 19. mart 2011.\n"Okrnjeni" sastav Lacija, bez čak šestorice, što kažnjenih, što povređenih, manje-više standardnih igrača, pobedio je u 30. kolu italijanskog prvenstva Ćezenu rezultatom 1:0. Jedini pogodak na "Olimpiku", već u drugom minutu, tačnije u 88. sekundi, postigao je Mauro Zarate, njegov prvi posle tri... »\nPalermo odigrao za Inter, Lacio lako protiv Ćezene\nSportski žurnal subota, 19. mart 2011.\nIgra Milana ne blista u poslednjih par mečeva što se dalo primetiti u utakmici protiv Palerma. Pobedom nad Milanom od 1:0, Palermo je otvorio sebi put ka Evropi, takođe i Interu za titulu. Ukoliko Inter pobedi Leće na Meaci biće samo dva boda razlike za „rosonere“. Masimiliano Alegri izveo je... »\nSERIJA A: Milan otvorio konkurs za šampiona\nMondo subota, 19. mart 2011.\nPalermo pobedio "rosonere" 1:0 i omogućio Interu i Napoliju da mu u nedelju priđu na dva, odnosno tri boda.Milan tone. Eliminisan je iz Lige šampiona, a doskora velika prednost u prvenstvu mu se topi. Posle kiksa na svom terenu protiv "fenjeraša" Barija prošlog vikenda (1:1), poražen je i u Palermu. Zato će Inter protiv Lećea, a... »\nBespilotne letjelice ubijale i Amerikance\nAl Jazeerapre 7 minuta\nKo ne plaća doprinose, ne dobija kredit od banke\nKamaticapre 27 minuta\nNaredne godine stižu zamene za Espace, Laguna i Scenic modele\nMoto.rspre 7 minuta\nVučić danas u Moskvi sa Šojguom\nDnevnikpre 7 minuta


Pokrenuta platforma za besplatno karijerno usmeravanje i podučavanje građana digitalnoj ekonomiji - Biznis i Finansije\nPrognoza 2022. godinu: Nestašica čipova se nastavlja, procvat digitalne...\nManji porez na plate i doprinos za PIO, a...\nAko planirate kupovinu polovnjaka u 2022, računajte na ove...\nU 2022. godini Bambi i Vini Pu prestaju da...\nHome\tVestiIT i nauka\tPokrenuta platforma za besplatno karijerno usmeravanje i podučavanje građana digitalnoj ekonomiji\nPokrenuta platforma za besplatno karijerno usmeravanje i podučavanje građana digitalnoj ekonomiji\nby bifadmin 2. januara 2022.\nStartit, organizacija za podršku srpskom IT i startap ekosistemu, ovog decembra ulazi u svoju 15. godinu postojanja. Na dan proslavljanja ovog jubileja je zvanično lansirana Startit Zajednica, platforma za deljenje znanja i učenje namenjena svima koji žele da napreduju u IT ekonomiji, gde je već 100 vrhunskih stručnjaka registrovano da deli znanja sa drugima.\nStartit Zajednica je platforma koja pruža podršku i znanje svakom pojedincu koji želi da gradi i unapređuje karijeru unutar digitalne ekonomije i na taj način doprinese rešavanju ekonomske situacije u zemlji.\n“Svet i globalna ekonomija se menjaju brže nego ikada i bilo nam je važno da pružimo građanima opciju da se obrazuju za poslove budućnosti, koji se mogu realizovati putem interneta i koji se mogu dobro naplatiti.\nVažno nam je i da takve obuke budu besplatne, jer smatramo da nedostatak novca ne sme biti prepreka građanima da imaju karijernu perspektivu.“ — izjavio je Vukašin Stojkov, suosnivač i generalni menadžer Startita.\nSvaki korisnik dobija individualizovanu podršku i plan učenja koji je kreiran od strane Startitovog tima uz pomoć preko 100 stručnjaka koji su deo ove platforme. Korišćenje platforme je besplatno za sve građane koji žele da znanjem stvore nove prilike u svojoj karijeri. Njihova jedina obaveza je da nakon što dobiju pomoć, pomognu nekom narednom, manje iskusnom kolegi i na taj način vrate vrednost zajednici.\n“Preko Startita sam ušla u IT industriju, dobila prvi posao u njoj. To je bila suprotnost prethodnim poslovima, ušla sam u krug ljudi koji gradi i grabi, i to me je trglo i pomoglo da napravim uspešnu karijeru koju imam danas.” – Ljubica Garić, koja je danas senior regruter u industriji video igara.\nPlatforma do sada beleži preko 100 registrovanih profesionalaca i stručnjaka iz svih oblasti digitalne ekonomije koji žele da besplatno dele znanje, a jedan od njih je i Ivan Aksentijević, koji iz Beograda već 15 godina obavlja posao tehničkog direktora u različitim firmama:\n“I posle 10 godina mentorstva u saradnji sa Startitom malo šta mi pričinjava takvo zadovoljstvo kao kada neko zahvaljujući mojoj podršci napravi uspeh, ta energija napretka je zarazna”.\nOve sedmice je otvoren poziv i za pojedince koji žele da dobiju podršku putem platforme u nekoj od sledeće četiri oblasti: začetak IT karijere, napredak u IT karijeri, razvoj digitalnih proizvoda i startap preduzetništvo. U planu je otvaranje podrške i u drugim oblastima IT ekonomije, u skladu sa ekspertizom novih stručnjaka koji budu postali deo platforme.\nNastavak tradicije Startita\n„Svi građani su dobrodošli da se prijave ukoliko prihvataju pravila platforme i svi će dobiti podršku. Ukoliko se desi da broj zainteresovanih prevaziđe naše kapacitete može doći do zastoja dok se oni ne usklade.\nStartit Zajednica je logičan nastavak skoro 15 godina našeg rada tokom kojih smo pružali građanima prilike da se obrazuju i razvijaju karijeru u oblasti ekonomije znanja, pre svega vezanih za IT industriju.” — Vukašin Stojkov, suosnivač i generalni menadžer Startita.\nStartit je organizacija koja postoji od 2007. godine i 15 godina unazad čini da deljenje znanja u IT zajednici bude svima pristupačno i lako dostupno. To su činili organizujući kurseve, predavanja i edukacije, i kreirajući veliku količinu besplatnog sadržaja. Do sada je 50.000+ ljudi imalo prilike da dobije direktnu vrednost od ovih sadržaja, a cilj je da se digitalizacijom ovih aktivnosti stvori prilika da još veći broj ljudi ostvari karijerni i ekonomski napredak kroz podršku Startit Zajednice.\nPrognoza 2022. godinu: Nestašica čipova se nastavlja, procvat...\nManji porez na plate i doprinos za PIO,...\nU srpskoj IT industriji do 2025. biće tri...\nE-fiskalizacija će privrednike umesto 480 dinara mesečno koštati...


RIM – Legendarni italijanski fudbalski trener Fabio Kapelo izjavio je da će borba za titulu u Seriji A biti neizvesna do samog kraja.\n„Juventus nije na svom nivou, ima 10 bodova manje u odnosu na ovaj period prošle sezone i to je razlog zašto su im rivali ovako blizu. Imali su nekih problema, a njihovi protivnici su zaista dobri“, rekao je Kapelo za italijanski Skaj sport.\nJuventus je lider sa 57 bodova, drugoplasirani Lazio ima bod manje, Inter je na trećoj poziciji sa 54 boda, a te tri ekipe konkurišu za Skudeto.\n„Inter im je blizu, ali je Lacio pravo iznenađenje sezone. Mnogi nisu verovali da oni mogu igrati ovako dobro. Interovi igrači, s druge strane, nekada odigraju fantastično, a nekada se pogube na terenu, što je i Konte rekao“, rekao je Kapelo, koji nije hteo da daje prognoze ko će osvojiti titulu.\n„Biće velika borba do samog kraja“, zaključio je Kapelo, koji je tokom trenerske karijere osvojio pet Skudeta, četiri sa Milanom i jedan sa Romom, plus dva sa Juventusom, koja su oduzeta zbog afere „Kalčopoli“ .


PREDNACRT GRAĐANSKOG ZAKONIKA: BUDUćA KODIFIKACIJA GRAđANSKOG PRAVA ZVAćE SE SRPSKI GRAđANSKI ZAKONIK I BIćE USKLAđENA SA TEKOVINAMA EVROPSKE PRAVNE CIVILIZACIJE\nMinistar pravde, Nikola Selaković, izrazio je želju da se buduća kodifikacija građanskog prava zove Srpski građanski zakonik koji će u sebi da sažme savremena saznanja i opšte prihvaćena rešenja, kao i da bude usklađen sa tekovinama savremene evropske pravne civilizacije.\nSelaković je otvarajući 28. susret Kopaoničke škole prirodnog prava, tokom koje će se voditi trodnevna diskusija, pored ostalih tema i o rešenjima budućeg Građanskog zakonika, pozvao učesnike tog skupa - eminentne pravnike da daju svoja mišljenja i sugestije o Prednacrtu GZ koji je izradila radna grupa Ministarstva pravde.\nOn je poručio da će se budući tekst uvek zvati "Srpski građanski zakonik", a ne samo Građanski zakonik, što su podržali i učesnici skupa.\nOčekujemo dragocena mišljenja i sugestije koje će se pažljivo analizirati prilikom izrade Srpskog građanskog zakonika, rekao je ministar pravde napominjući da takođe očekuje mišljenja ovogodišnjih inostranih učesnika i mnogobrojnih poznatih evropskih pravnika.\nMinistar je takođe pozdravio angažovanje medija koji prate javnu raspravu o budućoj kodifikaciji građanskog prava, a koja će trajati punih godinu dana, odnosno do jula 2016. godine.\nGovoreći o značaju rada Kopaoničke škole, Selaković je izrazio uverenje da i ovogodišnji skup pravnika na Kopaoniku, služi afirmaciji prava, pravde i pravičnosti i podsetio da nije slučajno to što Kopaonička škola od pre nekoliko godina radi pod pokroviteljstvom Uneska.\nTakođe, on je istakao značaj ovogodišnje teme Kopaoničke škole - Pravo i autonomija ličnosti.\nTa tema je kako je naveo Selaković, posebno aktuelna, složena i veoma značajna pa bi valjalo ispitati koliko slobodu ličnosti ugrožava i sputava sve šira mreža pravnih propisa, sve izraženija težnja da se skoro sva ispoljavanja života urede i predvide, izmere, proračunaju i normiraju.\nOn je istakao da Kopaonička škola zaslužuje punu podršku u pokušajima da odgovori na ta pitanja, primenom sintetičkog, pravnog, filozofskog i sociološkog metoda.\nTreći programski sadržaj ovogodišnjeg skupa takođe je, prema rečima ministra pravde veoma značajan, a odnosi se na Zakon o zaštiti prava na suđenje u razumnom roku ("Sl. glasnik RS", br. 40/2015 - dalje: Zakon), čija primena počinje 1. januara 2016. godine.\nPosredi je Zakon koji je izuzetno važan i za ostvarivanje ljudskih prava. Neophodno je da se svi angažujemo, pre svega zaposleni u pravosudnim institucijama, da se on delotvorno i pravilno primeni, poručio je Selaković.\nIzvor: Press služba Vlade Srbije, 13.12.2015.


Intesa Sanpaolo preuzima Veneto banku i Banca Popolare di Vicenza – The PRESTIGE\nČetiri države EU protive se pravljenju zajedničkih dugova prije 18 satiSada je pitanje dokle cijena zlata može da raste prije 18 satiŠta je potrebno da vas Bafet zaposli? prije 18 satiMađarska dekretom ograničila strane investitore prije 18 satiRyanair želi da sruši državnu pomoć za Lufthansu prije 18 satiCijene nafte porasle na 36 dolara prije 18 satiDanska očekuje najveći pad ekonomije od Drugog svjetskog rata prije 18 satiKako najpoznatije evropske destinacije spašavaju svoju turističku sezonu? prije 18 satiNjemačka i zvanično u recesiji prije 18 satiAzijska tržišta: Oprezna trgovina, indeksi stagniraju prije 18 sati\nBanke 26.06.2017. banca popolare di vicenza, Intesa Sanpaolo, veneto banka\nNadležna tijela Evropske unije dala su zeleno svijetlo za državnu pomoć za sanaciju dvije regionalne banke u Italiji – Veneto banka i Banca Popolare di Vicenza, za koje je zvanično utvrđeno prije vikenda da „vjerovatno nisu održive”\nU nedjelju, vlada u Rimu izdala je odgovarajući dekret kako bi se osiguralo da dvije banke mogu nastaviti svoje redovne aktivnosti u ponedjeljak – iako su zvanično otišle u stečaj.\nSpasioci za dvije banke su se navodno već pojavili. Banca Intesa Sanpaolo, kako navode italijanski mediji, preuzima ove dvije finansijske institucije. Preciznije, milanska banka preuzeće samo dobre dijelove posrnulih banaka grupisane u “dobru banku” za simboličnu cijenu od jedan euro.\nPrije nekoliko dana EU je putem svog jedinstvenog mehanizma spašavanja (SRB) spasila špansku banku Banco Popular Español, a ova kreditna institucija je potom prodata većoj i zvučnijoj Banco Santander S. A.


Pirot gradi postrojenje za preradu otpadnih voda › Made-in-Germany.rs\nPirot gradi postrojenje za preradu otpadnih voda\nU Pirotu je juče, u prisustvu ministra građevinarstva, saobraćaja i infrastrukture Tomislava Momirovića, direktora Kancelarije nemačke razvojne banke (KFW) u Beogradu Rojdigera Hartmana i gradonačelnika Pirota Vladana Vasića, potpisan ugovor o izgradnji centralnog postrojenja za prečišćavanje otpadnih voda.\nPosebno se zahvalivši KFW banci za obezbeđivanje 274 miliona eura za prioritetne investicije u 34 grada Srbije, Momirović je istakao da je projekat izgradnje fabrike za prečišćavanje vode i rekonstrukcije vodovodne mreže vredan 16.2 miliona eura, kao i da je Grad Pirot do sada obezbedio 3.3 miliona eura.\n– Danas smo potpisali ugovor za izgradnju centralnog postrojenja za prečišćavanje otpadnih voda i rekonstrukciju i proširenje postojeće kanalizacione mreže. Postojeći kanalizacioni sistem u Pirotu i većem delu Srbije nema postrojenje za prečišćavanje otpadnih voda, što znači da se otpadne vode direktno izlivaju u Nišavu i druge reke. Kada izgradimo ovo postrojenje, ova ružna slika će postati prošlost i imaćemo čistu ekološku situaciju kao u zemljama Zapadne Evrope – poručio je Momirović, a prenosi agencija Tanjug.\nPrema rečima gradonačelnika, Pirot će posle realizacije ovog projekta biti grad koji ispunjava sve ekološke standarde kao i gradovi te veličine u EU. On je podsetio da je u ekološke projekte u Pirotu do sada uloženo oko pet miliona eura, od čega je 3.5 obezbedila Unija.\n– Pored postrojenja za prečišćavanje otpadnih voda biće izgrađena i linija za mulj i solarno sušenje mulja, modernizovaće se deo sistema vodovodne i kanalizacione mreže i kada je o ekologiji reč, bićemo grad koji poštuje evropske standarde. Pirod je grad u kom je 100 posto teritorije pokriveno urednim vodosnabevanjem, u šta je u proteklih desetak godina uloženo šest miliona eura – rekao je Vasić.\nKako je objasnio, oko 98 posto gradske teritorije je pokriveno kanalizacionom mrežom. Izgrađeno je 35 kilometara nove kanalizacione mreže koja sada stiže do mnogih sela, a urađena su, dodao je, i dva mala postrojenja za prečišćavanje otpadnih voda.\nDirektor Hartman je ovom prilikom podsetio da KFW banka podržava Srbiju na njenom putu ka Evropskoj uniji već više od 20 godina. On je istakao da je održivi urbani razvoj veoma važan, kao i održivo vodosnabdevanje, tretman i odvođenje otpadnih voda.\n– Širom Srbije smo uložili preko 200 miliona eura kako bi sve ove investicije i realizovali. U pitanju je već šesti program u okviru naše saradnje i od svojih kolega sam dobio informacije da je Pirot, koji je učestvovao i u okviru Programa 2, veoma uspešno ispunio zadatke i ostvario sve ciljeve. Tako uspešna saradnja se ovim programom nastavlja – poručio je Hartman.\nOd MiG na 26/05/2022 / AKTUELNO / Ostavite komentar


Kombi prevoz Beograd je usluga koja u oblasti prevoza predstavlja našu osnovu uz kamionski prevoz. Odvoz šuta je takođe povezan sa uslugom transporta kao što je kombi prevoz Beograd jer za sve manje količine šuta i ostalog otpada baš koristimo kombi vozila. Posedujemo kombi vozila različitih nosivosti i dimenzija koja imaju primenu u svim sferama transporta kao i za uslugu kao što je odvoženje šuta. Naša vozila maksimalno mogu da prevoze 2500kg, a dužinsko ograničenje je na 4,6m što je duže i od većine kamiona.\nZbog svih specifičnosti koje Beograd nosi i za uslugu kombi prevoz naše radno vreme je apsolutno prilagođeno našim klijentima i isključivo vi određujete kada želite da se određena usluga obavi. Posebna okolnost gde se najviše ogleda prednost koju ima kombi prevoz na ostale vidove transprota je ta što kombi vozila mogu nesmetano i neograničeno da se kreću kroz sve gradske uličice i za njih ne važe zabrane kao za kamionski prevoz. Kada su u pitanju selidbe Beograd, kombi vozila koristimo do prosečno nameštenog jednosobnog stana koji bez problema staje u njega. Pored svih tih primena po narudžbini kombi prevoz angažujemo i kada je u pitanju gradjevinski materijal i manje količine.\nGarancija za kombi prevoz\nZa sve usluge i tako i za kombi prevoz dajemo garanciju na kompletnu uslugu i sve prateće radnje koje idu uz istu. Naša više decenijska tradicija i postojanje su samo jedan u nizu argumenata koji mogu da Vam daju do znanja sa kojom dozom entuzijazma i posvećenosti i posle toliko godina rastemo i razvijamo se. Cene za kombi prevoz variraju od specifičnosti vaših zahteva i potreba, a posebno kada su u pitanju selidbe Beograd. Očekujemo vaš poziv i radujemo se uspešnoj saradnji. Kontejner za stanovanje tj. objekti ove veličine i broj stvari u njima uglavnom odgovara za jedan kombi prevoz Beograd i to je neka mera.


MEKSIKO: Predsednik Lopez traži izvinjenje od španskog kralja Felipa VI i pape Franje! @ Cafe.ba\nMeksički predsednik Andres Manuel Lopez Obrador zatražio je od španskog kralja Felipa VI i pape Franje da se izvine za zločine počinjene nad starosedelačkim narodima tokom osvajanja Meksika u 16. veku.\nTo se navodi u pismima objavljenim na društvenim mrežama.\nNavodi se da je u video poruci postavljenoj u ponedeljak na Tviteru Lopes Obrador opisao ta osvajanja kao invaziju.\nU toj video poruci, snimljenoj tokom posete starom naselju Maja u Komalkalku, u meksičkoj saveznoj državi Tabasko, predsednik je naveo da je u pismima španskom kralju i papi zatražio priznanje počinjenih zločina i izvinjenje starosedeocima.\nTo je godina u kojoj Meksiko obeležava tri važne godišnjice: 500 godina od pada astečke prestolnice Tenočtitlan pod vlast Španaca, sedam vekova od osnivanja tog grada, kao i 200 godina od proglašenja nezavisnosti Meksika.


Specijalni "češlja" Nurkovića | Novosti.RS\nSpecijalni češlja Nurkovića\n21. 02. 2019. u 15:02\nGOTOVO da nema nikakve dileme - predsednik Ejup Nurković, prvi građanin grada na Ibru biće uskoro smenjen, saznaju "Novosti" u vrhu Bošnjačke stranke, čiji je on kadar. NJegovim radom ne samo da nisu zadovoljni u Opštinskom odboru BS, već ni u centrali stranke gde je imao podršku, ali se, kako saznajemo, konačna odluka očekuje posle povratka sa bolovanja lidera stranke Rafeta Husovića, inače potpredsednika Vlade Crne Gore. Rad Nurkovića i lokalne uprave, odnosno njihovo gazdovanje sredstvima građana, ispituje Specijalno tužilaštvo, potvrđeno je "Novostima" u OO BS Rožaje.\nOpštinski odbor, inače, postavio je Nurkoviću uslov - ili će otpustiti 25 odsto od ukupno 223 zaposlena u lokalnoj upravi, ili će ga smeniti!\nMeđutim, moraće prvo da pođe od sebe. U Rožajama su nezadovoljni Nurkovićevim nepotizmom posle apsolutne pobede na lokalnim izborima, kao i merama "stabilizacije", među kojima je i ukidanje Agencije za projektovanje, čiji je čelnik bio Nurkovićev zet, Emir Kurtagić. Ova Agencija delovala je kao paraslužba, jer je u Opštini već postojao Sekretarijat za planiranje i uređenje prostora. Kada je zapala u gubitke, odlučili su da je se "reše", zatvorili su je i otpustili 12 zaposlenih.\nPročitajte još - Rožaje: Tihi sukob zbog "prve fotelje"\n- Vrlo brzo će se Opština naći u velikom problemu, jer je Agencija ugovorila poslove na mnogim mestima u Crnoj Gori, a sada je zatvorena. Agencija duguje pet zarada zaposlenima, porezi i doprinosi nisu plaćeni za godinu dana. Neko će morati da rešava te probleme, ali i da kaže šta je sa naplaćenim sredstvima od velikog broja projekata i nadzora. Gde su te pare otišle - pitaju se bivši radnici Agencije, uglavnom inženjeri.\nU Rožajama niko ne veruje da će Nurković uspeti da ispliva iz brojnih problema. Mnogi njegovu smenu smatraju "završenim poslom", očekujući da on sam podnese ostavku.\n- Kod nas se svaka odluka donosi posle konsultacije sa vrhom stranke - kaže predsednik Opštinskog odbora BS U Rožajama Rahman Husović, koji je bio jedan od najozbiljnijih kandidata za funkciju predsednika. - Nećemo dozvoliti da nijedan pojedinac bude iznad stranke i interesa građana. Staćemo na put nepotizmu i netransparentnosti trošenja budžetskih sredstava, neradu i nestručnosti - kazao je na sednici SO u funkciji odbornika Rahman Husović. - Vrlo brzo ćemo se pozabaviti učinkom Nurkovića na funkciji predsednika opštine. Bilo je dosta grešaka, svesni smo toga, ali, ima načina da se prestane sa takvim ponašanjem. Bošnjačka stranka ne sme padati na istim greškama, na kojima su pali naši prethodnici iz DPS.\nŽELEĆI da čujemo mišljenje Nurkovića, ponovo smo naišli na njegov isključeni mobilni telefon. Za razliku od vremena kada je uvek bio dostupan novinarima, Nurkoviću je telefon isključen ili se ne javlja, a iz kabineta je odgovor uvek isti: "Na sastanku je, bićete pozvani."


OEBS: I dalje značajne podele između Srba i Albanaca na KiM - Radio Kosovska Mitrovica\n27. July 2021, 16:17 -> 16:18\nNa Kosovu i Metohiji “i dalje postoje značajne podele između Srba i Albanaca, ali društvena i institucionalna interakcija je poboljšana i nije bilo slučajeva kolektivnog ili većeg međuetničkog nasilja”, ocenjeno je u izveštaju Misije OEBS-a u Prištini “o proceni prava zajednica”.\nIzveštaj, predstavljen u Prištini, obuhvata ostvarivanje prava nevećinskih naroda na KiM od decembra 2015 do decembra 2019. godine.\n“Međuetnički odnosi su se poboljšali od poslednjeg izveštavanja (2015 god.). I dalje postoje značajne podele između Srba i Albanaca, ali društvena i institucionalna interakcija je poboljšana i nije bilo slučajeva kolektivnog ili većeg međuetničkog nasilja. Odnosi između većinske zajednice kosovskih Albanaca i drugih nevećinskih zajednica ostali su funkcionalni i pozitivni”, navodi se u izveštaju.\n“Primajuće zajednice na raznim lokacijama i dalje izražavaju otpor povratku ili integraciji raseljenih lica”, ocenjuje se i navode podaci UNHCR-a da su se do 2019. godine na Kosovo vratile 28.302 raseljene osobe, među kojima su većina Srbi .\n“Stopa povratka smanjivala se svake godine od 2000. godine, a UNHCR procenjuje da se na Kosovu nalazi 16.151 raseljena osoba. U mestima povratka i dalje se dešava veliki broj bezbednosnih incidenata. Ta dela variraju od sitnih krađa, do požara i napada. Iako ta dela mogu da imaju pretežno ekonomski motiv, među povratnicima se pojačao negativan utisak o bezbednosti, jer su mnogi počinioci izbegli pravdu”.\n“To, zajedno sa mišljenjem zajednica o zločinima protiv povratnika, doprinosi negativnom utisku o bezbednosti za povratnike i tako sprečava proces povratka”, ističe se u izveštaju OEBS-a.\nOEBS je zabeležio da je 20,79 odsto inicidenata bilo upereno protiv mesta povratka i uglavnom povratnika Srba. Većina incidenata bile su provale u nenaseljene kuće Srba, ponovljene sitne krađe pokretne imovine povratnika, ilegalna seča šuma, a incidenti su se najčešće dešavali tamo gde je zabeležena značajnija stopa povratka, kao što su opštine Peć, Istok i Klina.\nKada je reč o imovinskim pravima zajednica, registrovani su krivični i parnični predmeti lažnih imovinskih transakcija u sudovima širom KiM, a posebno su endemični u regionu Peći. Od 2010 do 2019 u tom gradu vodio se postupak za 1.516 krivičnih predmeta lažnih imovinskih transakcija.


Beta\t 27. januara 2016. 16:15\nAmerički časopis Verajeti (Variety) pridružio se kritikama zbog nedostatka diverziteta u Holivudu i objavio naslovnu stranu sa rečima “Sram nas bilo” uz ocenu da ceo Holivud, od studija do medija, ima deo odgovornosti zbog nedostatka raznolikosti medju nagradjenim glumcima i napravljenim filmovima.\n“Tokom 2015. stara borba za ljudska prava u Americi koncentrisala se na policijsko nasilje, na pucnje koji su suviše često ubijali nenaoružane crne gradjane”, piše Verajeti i dodaje da je ove godine “borba nacije za identitet i inkluziju našla novi fokus – Holivud”.\nPosle toga je američka Akademija za filmsku umetnost i nauku, koja dodeljuje ove prestižne zlatne statuete, objavila nove, “istorijske” mere prema kojima svoje članstvo otvara ženama i etničkim manjinama.\n“Bes izazvan tako belim Oskarima uveo je Akademiju u krizu i nedostatak diverziteta bio je glavna tema u Holivudu, od rukovodilaca studija Dizni do hodnika vodeće agencije za talente CAA”, navodi časopis.\n“Hijerarhija holivudskih studija je i dalje klub belih ljudi i jedne bele žene. Velike agencije za talente nemaju saradnike iz redova manjina. I mediji koji o njima pišu, uključujući Verajeti, zapošljavaju samo nekolicinu obojenih ljudi”, piše ovaj časopis.


Potpisan Kolektivni ugovor u JKP „Vodovod“ Požarevac | UGS Nezavisnost\nNakon višemesečnih pregovora 14.08.2020.god potpisan je Kolektivni ugovor kod poslodavca JKP Vodovod- Požarevac. Kolektivni ugovor je u ime osnivača potpisao zamenik gradonačelnika grada Požarevca Saša Pavlović, u ime poslodavca dirktor Aleksandar Dimitrijević, a u ime sindikata NEZAVISNOST glavni poverenik Jugoslav Ćarapić. Potpisivanju su prisustvovali predsednik i izvršna sekretarka GS JSKD NEZAVISNOST.\nPotpisivanje ovog Kolektivnog ugovora je od velikog značaja za zaposlene , obzirom da od svih JKP preduzeća u Požerevcu, jedino JKP Vodovod nije imao potpisan Kolektivni ugovor . Upornost i posvećenost sindikalnih organizacija u JKP Vodovod , saradnja sa poslodavcem i odgovornost osnivača imaju za rezultat da sada sva JKP preduzeća u Požarevcu imaju kolektivne ugovore. GS JSKD NEZAVISNOST je aktivno učestvovao u procesu pregovaranja sa osnivačem.\nSocijalni dijalog osnivača grada Požarevca sa Sindikatima u komunalnim preduzećima je kontinuran, efkasan i unapređuje se a u prilog tome činjenica da su potpisani 2015. god i 2018. god Poseban kolektivni ugovor za javno komunalna preduzeća grada Požarevca , koji predstavljaju osnov za kolektivne ugovore u komunalnim preduzećima.


VestiAustrijaAustrija od 1. jula preuzima predsedavanje Savetom EU\nAustrija za vreme predsedavanja EU, planira da održi brojne sastanke Unije, a većina njih biće održana u Beču.\nAustrija od 1. jula 2018. godine preuzima od Bugarske šestomesečno predsedavanje Svetom EU čiji će prioriteti biti borba protiv ilegalne migracije, zaštita spoljne granice EU, digitalizacija i približavanje Zapadnog Balkana, najavljeno je iz Beča.\nAustrija treći put na šest meseci preuzima predsedavanje Savetom Evropske unije, nakon 1998. i 2006. godine. Potom će se do kraja decembra 2020. godine, po principu rotacije, smenjivati Rumunija, Finska, Hrvatska i Nemačka.\nAustrijski kancelar Sebastijan Kurc ističe da tokom predsedavanja Austrije EU očekuje napredak u pristupnim pregovorima Srbije i Crne Gore. Kurc je, u intervjuu bečkom dnevniku “Standard”, kazao da su Zapadni Balkan i širenje EU među prioritetima šestomesečnog predsedavanja, koje Austrija preuzima 1. jula 2018.\nPROČITAJTE JOŠ I OVO: Sebastijan Kurc: Srbija prednjači na Balkanu\nBilаterаlni odnosi Srbije i Austrije nikаdа nisu bili bolji – Aleksandar Vučić sа predsednikom Vlаde Austrije Sebаstijаnom Kurcom. Foto (c) FB A. Vučić\nAustrija za vreme predsedavanja EU, planira da održi brojne sastanke Unije. Većina sastanaka biće održana u Beču, ali su planirane konferencije i u Lincu, Alpbahu i Gracu.\nDatumi su još podložni promenama, jedino je fiksno da će neformalni Samit šefova država o vlada EU biti održan 20. septembra u Beču.\nTakođe, neformalni saveti ministara koji će biti održani u Beču su Savet ministara pravosuđa i unutrašnjih poslova 5. i 6. jula, o zapošljavanju, socijalnoj politici, zdravstvu i zaštiti potrošača 19. i 20. jula, kao i neformalni sastanak ministara finansija 7. i 8. septembra 2018.\nSaveti ministara za zaštitu konkurentnosti, takođe će biti održani, kao i šefova diplomatija, koji je predviđen krajem avgusta, te i sastanak ministara finansija EU i država ASEAN-a. Savet ministara odbrane, te i neformalnih saveta o zdravstvu, omladinui, trgovini, ravnopravnosti o porodici takođe su na programu.\nPlanirano je da se 18. i 19. septembra održi neformalni Savet o energetici u Lincu. U Alpbahu bi trebalo da se održi trodnevni sastanak ministara poljoprivrede, a u Gracu sastanak ministara saobraćaja i zaštite životne sredine.\nPored ovih sastanaka u Austriji biće održani i uobičajeni neformalni sastanci EU koji se održavaju u Briselu i Luksemburgu, kao i plenarno zasedanje Evropskog parlamenta i redovan Savet EU.\nAustrija Beč. Austrija EU političari


CeBIT 2017: Ostvareni kontakti sa brojnim potencijalnim partnerima naših kompanija iz oblasti IKT-a\nNa ovom sajmu, na kojem je učestvovalo više oid 3.000 izlagača, predstavljena su inovativna rešenja koja su razvijena u prethodnoj godini kao i novi trendovi u ovoj oblasti. Osim toga, Sajam prate i druge aktivnosti, kao što je umrežavanje, B2B razgovori, HR, predavanja, sesije i konferencije, zbog čega je dodatno bilo važno da naše udruženje ima svog predstavnika.\nUčešće privredne delegacije RS na sajmu CeBIT 2017\nPrema planu rada Udruženja za ICT upućen je poziv za učešće privrednim društvima iz ovog sektora da se prijave za učešće na najvećem i najznačajnijem evropskom sajmu informacionih tehnologija u SR Njemačkoj, Hanover, 20.-24.03.2017. godine.\nUčešće je potvrdilo 6 privrednih društava sa ukupno 13 učesnika. Oni će imati priliku da budu prva delegacija koja ispred Republike Srpske odlazi organizovano na sajam. Udruženje je obezbijedilo sufinansiranje prevoza, smještaja i karata za ulazak na sajam pa su i uslovi odlaska olakšani!\nKao članica konzorcijuma EEN mreže iz RS 20.03.2017- godine ćemo prisustvovati sesijama u kojima je Privredna komora RS suorganizator B2B susreta.\nIzmeđu ostalog, organizujemo i posjetu asocijacijama IT u Hanoveru i Njemačkoj u toku svih dana boravka na Sajmu.\nViše o sajmu ovdje\nKompanija „TeleGroup“ d.o.o. Banjaluka, u saradnji sa Privrednom komorom Republike Srpske, organizovala je besplatnu Cloud radionicu za predstavnike malih i srednjih preduzeća na kojoj su prezentovane prednosti poslovanja iz oblaka.\nPostavljanje novog WEB portala Privredne komore Republike Srpske\nDanas, 02.09.2015. godine izvršeno je postavljanje novog WEB portala Privredne komore Republike Srpske na domenu www.komorars.ba .\nIstovremeno, nakon 11 godina neprekidnog rada prestao je sa radom WEB, MAIL i FTP server koji je bio instaliran na infrastrukturi IT Centra PKRS. Ovim je obilježen i značajan broj godina rada obog sistema koji je radio na Lynux platformi i koji u svom radu nije imao prekide ili „obaranja“ niti jednom u toku funkcionisanja.\nRazlog za korišćenje novog seta usluga i hostinga od strane MTEL a.d., naše najveće telekomunikacione kompanije u Republici Srpskoj, jesu adekvatni serveri i podrška koju dobijamo uz proširenje na poprečni link brzine 15Mbps.\nPokazalo se da ne postoji dovoljan broj stručnjaka koji su u mogućnosti održavati Lynux platformu a i broj onih koji je neophodan privredi je svakim danom manji. Glavnu podršku smo prijateljskim putem dobijali od našeg velikog maga i stručnjaka koji sada radi i živi u Češkoj gdje ima satisfakciju za svoja znanja poslije niza uspješnih projekata u pojedinim domaćim firmama.\nIT Centar je projektovao još od 2000-te godine, tada samo jedan zaposleni, sistem koji je radio na platformi koja nam je uštedjela ogromna finansijska sredstva, omnogućila svim stručnim službama u cijelom komorskom sistemu (PKRS sa PPK u Banja Luci, Bijeljini, Doboju, Trebinju i Istočnom Sarajevu – Palama uz novootvorenu kancelariju PPK Banja Luka u Prijedoru) i uspostavljanje sistema pRegis® – Privredne registar RS. Nisu tada morale biti plaćene licence za Microsoftove servere zbog korišćenja Lynux platforme a i u ovom novom rešenju plaćanje licenci vrši firma za Hosting uz garantovane servise.\nNaš sistem je stvorio prvi put u istoriji Republike Srpske osnovu za izgradnju ozbiljnog informacionog sistema pRegis® koji od 2009. godine aktivno povezuje cijeli komorski sistem RS, veliki broj institucija, opština i Gradova u RS te obezbjeđuje niz informacija za stručne analize: izradu razvojnih strategija i razvoj ostalih elektronskih servisa elektronskog poslovanja te izgradnju glavnog dijela informacionog sistema Republike Srpske.\nUvođenjem sistema kvaliteta ISO još od 2005 godine sistem je neposredno uticao na uspostavljanje servisa Privredne komore RS prema poslovnom svijetu u zemlji i inostranstvu, te poslovnim subjektima kroz sertifikovanje domaćih kompanija i učešćem na raznim projektima.\nIsto tako dao pRegis® nam je dao osnovu za namjeru da postanemo CA tijelo (Certification Authority Body) kako bismo obezbijedili digitalne sertifikate i digitalni potpis za „Privredu RS“.\nRad WEB tima\nDanas u 10:00 će biti interni sastanak WEB tima za izradu WEB site-a.


Nastupiti u okviru renomiranog beogradskog festivala je veliki uspeh – Podrinske\nNastupiti u okviru renomiranog beogradskog festivala je veliki uspeh\nUČESNICI ŠOPEN FESTA U ŠAPCU – LAZAR MITROVIĆ ZA „PODRINSKE“\nLazar Mitrović je muzičko obrazovanje započeo u Muzičkoj školi „Mihailo Vukdragović“ u Šapcu, u klasi profesora Miloša Milutinovića, sa sedam godina. Ostvario je zapažene rezultate na međunarodnim i republičkim takmičenjima, pohađao kurseve renomiranih pedagoških imena. Student je treće godine Fakulteta muzičke umetnosti u Beogradu, u klasi profesorke i pijanistkinje Maje Rajković. Pored redovnih koncerata koje priređuje, posebno ushićenje izazvao je šabački, u petak u okviru Beogradskog Šopen festa.\n-Nastupati pred šabačkom publikom u okviru renomiranog festivala koji organizuje profesorka Milenija Reljić predstavlja uspeh samo po sebi. Oduševljen sam organizacijom, sve pohvale, jer je zaista ispunjeno i više od mojih očekivanja. Najbitnije je da je publika zadovoljna, a pozitivna trema je uvek prisutna, na nju se polako svi navikavamo – ističe Lazar Mitrović za „Podrinske“.\nŽelja mu je da publika upravo slušajući zavoli muziku koja je i njemu tako postala opredeljenje. Sada već ima i uzora, ruskog pijanistu Borisa Berezovskog.\n-Smatram da je važno da publiku privučemo da sluša klasičnu muziku i da imamo priliku da je prezentujemo ovom gradu. Mislim da je značajno, pogotovo za decu i mlade, da odrastaju uz kvalitetnu muziku, da im se pruži prilika da je čuju i da prepoznaju prave vrednosti, što kod nas, nažalost, nije slučaj – smatra Mitrović.\nProgram su birali u dogovoru sa organizatorkom i profesorima sa fakulteta, uz obaveznog Šopena.\n-Volim da sviram romantizam, za Šopena kažu da je pesnik klavira, jer njegova muzika navede ljude da promene mišljenje o klasičnoj muzici. Uglavnom znam mnogo ljudi koji su promenili mišljenje o toj vrsti muzike slušajući Šopena, uključujući i mene- kaže on.\nPrvi put je čuo klasičnu muziku sa pet – šest godina i svideo mu se taj zvuk, a več u sedmoj je i sam odlučio da svira.\n-Još kao malog privukao me zvuk klavira. Mislim da je to instrument najšireg spektra što se tiče muzike. Prvi sam u svojoj porodici koji je krenuo tim putem, sam sam tražio da idem na časove- naglašava, a nakon toga je, kako objašnjava, sve išlo samo od sebe.\n-Desi se svakom, u bilo kom poslu, koliko god ga voleo, prolazna, kratkotrajna kriza, kada mora da se napravi pauza od svega. To ne utiče na ljubav prema instrumentu, ona je nepromenjiva i uvek ista. Jednostavno, volim da sviram – naglašava, a kada nakon nastupa uslede pozitivni komentari ljudi iz struke, to naročito prija, jer te reči imaju najvišu cenu, kao i one iskrene, iz duše publike.\nNajdraži kompliment je dobio posle koncerta u Šapcu, kada mu je jedna gospođa prišla i jednostavno rekla: „Vredi te slušati“. Svako mora da pronađe ono što voli i da to radi, ljubav prema poslu ne može nikom da se usadi ili nametne. Da bi čovek zavoleo muziku, onu pravu, dovoljno je samo da je sluša, zaključuje Lazar.